
-s mīlu tos 
A: SĪLS 


kis mīlu tos, kam nemiers krūtīs, 
Kas citas dzīves dziļi alkst, 

Kas vienmēr dzīvo ceļa jūtīs, 
Kaut ceļa malā daudzi kalst. 





Es mīlu tos, kas dzīves lūzmā 
Vēl kritušam spēj roku sniegt, 
Kas simtgalvainā ļaužu drūzmā 
Vēl bērnam negrib smaida liegt. 


Es mīlu tos, kam gars ir valdnieks, 
Kas nejūtīgo varu nīst. 

Lai ministris viņš ir vai strādnieks, 
To sejās viena gaisma līst. 


Es. mīlu tos, kam vārdi īsti, 

Kam melns ir melns un balts ir balts, 
Kam mūžam pirksti paliek šķīsti, 
Kaut jāskaita tiem zelts ir salts. 

Es mīlu tos, kas zemes dzīvē 
Pēc taisnības un darba sauc, 
Kas nestaigā še tukšā brīvē, 
Kas droši darba gaitās trauc. 


Es mīlu tos, kas drošu vārdu 

Teic tur, kur citiem glaimi plūst, 
Kaut jumtiem pārklāj biezu skārdu, 
Kas sarūsējis, tomēr lūzt. 


Es mīlu tos, kas klusā darbā 
Ar prieku savu vagu dzen 
Ja arī rieciens plāns ir tarbā, 
Tas plānāks bija vēl nesen 


Es mīlu tos, kas savu Dievu 

Ne daudzina, bet sirdīs lūdz, 

Kas dziļi cienī māti, sievu 

Un tām kā draugiem grēkus sūdz. 


Es mīlu tos, kas dzīves jēgu 
Par lētiem grašiem nevar pirkt, 


Kas ienīst katru tukšu rēgu, 


Kas māņticībā negrib sirgt. 


Es mīlu tos, kas dabas balsi 
Ūn: viņas gaitas izprast trauc, 
Kas neatzīst par grēku valsi 
Un visus, visus dzīvot sauc. 


Es mīlu tos, kas harmonijā 
Ar visu kosmu raiti rit, 
Kā Bethēvena simfonijā, 
Kas liktenim pie vārtiem sit. 

Mazpulki — jaunā latviskuma nesēji 


M. ŠTĀLS, LLK Mazpulku un jaunatnes audzināšanas sekcijas loceklis 


Tā šodien ir doktrīna: pēc savas 
līdzšinējā darbā _pierādītās nozīmes 
mazpulki nav parastā tipa jaunatnes 
audzināšanas organizācija, bet kaut 


kas neizmērojami svarīgāks — viens 
no calvenākajiem ele- 
mentiem Ltūrt Vs1-p a $ kā 
nācionālisma un soli- 


daritātes valsts veido- 
šanas norisē. Mums ir dota 
šīs valsts programma, — to mums 
devis Vadonis, — bet tās galīgais piepildījums tagadējai paau- 
dzei laikā un telpā nebūs iespējams. Mēs liekam gan stingrus 
pamātus, bet tālāk cels mūsu pēcnācēji. Viņi cels un arī uzcels, 
un, to apgalvodami, mēs raidām savus skatus uz turieni, kur 
redzam drošu ķīlu šādai mūsu pārliecībai — uz latviešu jaunatni 
un vispirmā kārtā uz mazpulku jaunātni. 


Svarīgs ir tas.darbs, ko mazpulki veic praktiskā laukā, bet 
vēl bezgala svarīgāks tas, ko tie dara pēc savas ideolo- 
ģiskās un ētiskās satversmes gluži jau- 
nas latviešu ģenerācijas izaudzināšanas 
laukā. Ja, taisnība, arī mēs, vecie, 15. maija liesmās esam 
pārkausēti un kļuvuši „jaunas asinis un jauna miesa.” Par to 
nevienam nav šaubu. Un tomēr! Un tomēr — salīdzinājumā 
ar nākotnes zeltu, mēs esam ligatūra! Mums daudz kas bija 
jāpārkausē, bet nākamie būs jau organiski viengabalaini, tie nā- 
kamie, kas pabeigs celt mūsu sākto latviešu nācionālisma un so- 
līdaritātes valsti. Un šī, savā ideju un ētisko uzskatu pasaulē 
par mums pilnīgākā ģenerācija jau aug, un atkal — aug taisni 
un vispirmā kārtā mazpulkos. 

Kā jau teicām, nedrīkstam zemu vērtēt mazpulku praktiski- 
šaimniecisko darbu. Tam visam ir ievērojama nozīme īpaši 

mūsu lauku dzīves celšanā, un mazpulki izaudzinās šinī sakarā 
jaunas saimnieciskas kultūras nesējus mūsu lauksaimniecībā, 
mūsu stingri organizētā lauksaimniecībā, uz kādu tiecas valdī- 
bas plānveidīgā polītika. Jaunatnei cieši jāsaaug ar savu ģimeni, 
māju un zemi. Bet pāri šim saimnieciskajam paceļas tas g a- 
rīgā plāksnē mērojamais, tas ideoloģiski 
iaunais un savdabīgais, kas atšķir maz- 
pulku kustību no visām citām līdz šim 
pazītām jaunatnes organizācijām. 

Mums jābūt skaidrībā par to, ka ne jau materiālais un saim- 
nieciskais ir tas, kas pēc 15. maija saliedējis mūs sajūsmā un 
lielu darbu spējā. Var teikt tā: 15. maijs nav materija, bet 
gars. Kad mēs klausāmies kādā Vadoņa runā, kur ik 
doma atrodas vienā varenā kustībā uz nākotni, mēs dzirčam 
gara prioritāti un saprotam, ka ticība latviskajai misijai ir tas 
jaunais spēks, kas pārvērš mūs un mūsu dzīvi un kas stāv pāri 
visiem materiālās dabas sasniegumiem. Atmodinātais latviskais 


gars ir mūsu jaunās dzīves saturs, un šis gars noteiks visus . 


mūsu mērķus, dos virzienu mūsu radīšanas tieksmēm, ielies sa- 
turu jaunajās sadzīves formās. 

Mazpulki ir tie, kas jauno latvisko garu ieaudzina jaunatnē, 
kas izaudzinās latviskās misijas piepildītāju paaudzi. Tāpēc ne- 
kad par lielu nebūs mūsu vērība un gādība mazpulku kustības 
sekmēšanai. Nekad, jo mazpulki ir viena no mūsu 
nākotnes ķīlām, irtas jaunais cements, 
kas saliedēs nākošo latviešu paaudzi 
par spēku kas cieta kā klints stip- 
rumā un izturībā, bet ideāla sirds skai- 
drībā, prāta taisnibā un patiesībā, jo 
tikai tādu cilvēku sadzīvē var tapt un 
zelt jaunā latviešu solidaritātes valsts. 

Mēs priecīgi varam atzīmēt, ka plašākā sabiedrība jau izprot 
šo mazpulku lielo un savdabīgo nozīmi. Mēs redzam, ka vecāki 
ar lielāko uzticību laiž savus bērnus mazpulkos, arī pilsētās, 
tāpat organizācijas sniedz mazpulku kustības sekmēšanai aiz- 
vien reālāku palidzību, kā tas, piem. "notika nesen, kad Rīgas 
latviešu izglītības biedrība cildināmā kārtā nodeva Rīgas maz- 

pulkiem Saules dārzu. Tā tam arī jābūt! Mūsu rūpēs par jauw- 
no Latviju mazpulki lai ieņem vienu no pirmajām vietām! 

Līdz šim mēs vairāk runājām nākotnes perspektīvē. Betarī 
jau tagad mazpulku nopelni dzīves veidošanā ir lieli un svarīgi. 
Ar saviem piemēriem mazpulku dalībnieki ienes sadzīvē, savās 
ģimenēs un apkaimē gluži citus tikumus, jaunas satiksmes for- 
mas darbā, ikdienā un svētkos. Ir pierādīts, ka mazpulku da- 
lībnieki savās sētās pat vecākiem bieži rādījuši priekšzīmi kā 
saimniecības metodēs, tā saticībā un latviešu sadzīves tikumu 
spodrināšanā tur, kur tos pārklājusi „modernā”* laika rāva un 
rūsa. Mazpulku jaunatne, bez šaubām, ir izlases jaunatne tanī 
nozīmē, ka turp neiet tikai vārda pēc vai lai greznotos spožā 
tērpā, bēt lai strādātu. Un kas apzināti jūt tieksmi 
strādāt, nopietni un sacensīgi strādāt, tas pelnī, lai mēs to pie- 
skaitām izlasei. Pie tam šo strādāšanu vada mērķis, kā mēs 
lasām svinīgajā solījumā, — „ziedot savu prātu skaidrākām do- 
mām, savu sirdi taisnibai un kvēlākai sajūsmai, savas rokas cē- 
lākam darbam un savu veselību labākai dzīvei mana mazpulka, 
manas dzimtās zemes — Latvijas un tautas labā.' Tas ir tas 
ideālisma-un solidaritātes gars, kas aicināts radīt jauno Latviju, 
latviešu tautas Vadoņa iecerēto Latviju! 

Nebūs īpaši jāuzsver, ka sevišķi atbildīgā postenī tādos ap- 
stākļos atrodas mazpulku vadītāji. Viņiem ir tā laime audzināt 
jaunās Latvijas nesējus, viņi jau šodien var saskarties ar tām 
nākotnes vēsmām, kas plūst no mazpulku jaunatnes kā latvis- 
kuma avangarda. Bet slikts piemērs var dažkārt sabojāt vis- 
labāko lietu. To mēs te nesakām kā pārmetumu, kam pamatā 
būtu kādi fakti. Nē. Tas domāts kā lieks uzsvars mazpulku 
vaditāju lielās atbildības raksturojumam. Skolotājs, tautskolo- 
tājs visbiežāk ir mūsu mazpulka vadītājs. Kā viņam savā laikā 
bija svarīga loma tautas nācionālās modināšanas laukā, tā tagad 
atkal viņš aicināts atbildīgā priekšpostenī tautas nākotnes iz- 
cīņā. No viņējām dienām uz šodienu, pāri tukšajam dekaden- 
ces laikam, mests atkal tilts tautskolotāja misijai latviešu attī- 
stības gaitā. 

Kā zināms, audzināšanas norisē izcila loma pieder audzinā- 
tāja personai. No audzinātāja un vadītāja personības atkarājas 

arī viņa audzināšanas darba sekmīgums um panākumi. Lai maz- 
pulka dalībnieki kļūtu par apzinīgiem mūsu valsts pilsoņiem, 
pašiem mazpulku vadītājiem jābūt apzinīgiem, nācionāli domā- 
tājiem valsts pilsoņiem, t. i. tādiem, kas spēj un var mazpulku 
dalībniekus ietekmēt ar personīgu priekšzīmi. Nācionāla goda 
izjūtai jābūt mūsu mazpulku vadītāju ētiskam pamatam. Maz- 
pulka vadītājam jābūt kultūrālu, aistētisku, ētiski-reliģisku un 
sociālu vērtību iemiesotājam. Katra nesaskaņa ar šīm vērtī- 
bām mazpulka vadītāja personā iznīcinās garīgo saistību starp 
mazpulku vadītāju un mazpulkiem. Mazpulku vadītājam jāzina, 
ka tam, kas vēlas jaunatni vadīt um audzināt ētiski produktīvā 
pateicības garā un izkopt tajā nācionālo goda apziņu, saticību, 
vienprātību, līdzjūtību, ar visu savu personību jāsakūst ar savas 
valsts autoritārās valdības vadīto tautas dzīvi un garu. 

Mazpulku vadītājam nesaudzīgi jācīnās ar vienprātības un nā- 
cionālā gara vājinātājiem: kūtrumu, gribas vājumu, 
ziedošanās jūtu gatavības trūkumu un 
citām ļaunām īpašībām, kas iesakņoju- 
šās mūsu tautā vairāku gadu simteņu 
ilgajā verdzības laikā. Šo ļauno īpašību vietā jā- 
izkopj un jāieaudzina tādas īpašības, kas padara jaunatni stipru 
un pašaizliedzīgu. Izcila vērība mazpulku vadītājiem jāpievērš 
jauniešu goda jūtu, prāta un miesas iz- 
kopšanai. Tālāk izceļama, vairāk kā līdz šim, dros me, 
pašaizliedziba, varonība un citas īpašības, kas 
stiprina nācionālo garu un apziņu. 

Mēs dzīvojam laikmetā, kad sevišķa vērība pievēršama 
pienākumiem, kas attiecas uz tautu, dzimteni un valsti. 
Tēvzemes mīlestības ieaudzināšana mazpulku dalībniekos ir pir- 
mais, ko jaunais laiks prasa no mazpulku vadītājiem. Mazpulkos 
jāieaudzina pārliecība, ka Latvija ir skaistākā no visām 
valstīm, ka latvju tauta ir cēlu darbu 
spējīga un ka latvju valoda ir skaista, 
ka uz dzimtās zemes altāra neviens upu- 
ris nevar būt par lielu. Kas jaunībā piederējis pie 
mazpulka, tam vīra gados jābūt patriotam ar katru savas dvē- 
seles šūniņu, ar katru nervu, ar katru elpas vilcienu — tādu iz- 

nākumu prasa mazpulku vadītāju darbs jaunatnes nācionālās 
audzināšanas laukā. 


Kas attiecas uz morālisko audzināšanu, tad mazpulku dalīb- | 


niekos ieaudzināmi šādi tikumi: kalpošana un palī- 
dzība citiem biedriskums paklausība, 
pieklājība, saticība un līdzcietība. 
Kalpošana citiem, spēja atteikties no dzīšanās pēc pašlabuma, 
kad runā par pienākumu pildīšanu pret citiem sev tuviem cil- 
vēkiem, savu tautu un valsti, ir augstākais cilvē- 
ciskais tikums. Šis tikums jāieaudzina ikvienā maz- 
pulku dalībniekā. Līdztekus tam jāaug cīņas un drosmes ga- 
ram, kas nepazīst žēlošanos par grūtībām 
un kavēkļiem. Protams, drosme un cīņas gars nedrīkst 
iezīmēt stūrgalvīgu pašpaļāvibu. Cieņa pret autoritāti ir tik pat 
nepieciešama, *j o panākumus savā darbā var 
gūt tikai tas, kas cienī citu, lielāku vīru 
darbus un no tiem mācās. Tam labākais pie- 
mērs ir pārdzīvojamais laiks, kur visi lielie panākumi izskaidro- 
jami ar to, ka tauta sēko sava vadoņa auto- 
ritātei un viņa autoritāriemrīkojumiem. 


Tāpat arī mūsu vēsturē netrūkst cīņu un darbu varoņu, kas 
uzskatāmi mazpulku audzināšanas darbā par paraugiem. 

Ar mazpulkos ieaudzinātiem pieminētiem tikumiem mūsu 
jaunatne kļūs cēlāka un daiļāka par veco paaudzi. _Pie- 
metināsim, ka šīm īpašībām nāk klāt zemnieku jaunatnes no 
tēviem mantotās vērtīgās fiziskās īpašības, mūsu zemnieku tau- 
tas stiprie kauli, veselie nervi, spēcīgās asinis, un tad mēs sa- 
skatām to vareno un daiļo jaunatni, par kuru runājām sākumā 
un kupai bez bažām varēsim nodot mūsu dārgāko mantu — 
Latviju. 

Mūsu mazpulku Virsvadonis, valsts un ministru prezidents 
Dr. Kārlis Ulmanis saka: „Lai visi cilvēki jaunajai pa- 
audzei sniedz palīdzīgu roku, jo mums jārūpējas un jābūt no- 
modā par to, lai turpmāk agrākās ļaunās parādības novērstu ar 


iepriekšēju pieredzēšanu.”* Tas nozīmē izaudzināt jaunu latviešu. 


ģinti, par kādu runājām sākumā. Tāds darbs prasa dziļāko 
nodošanos, lielāko mīlestību. 

Šim darbam vispirms jātic. Kam šis ticības nav, lai labāk 
atņem savas rokas nost. Šai nozīmē atkal jāatgādina mūsu 
tautas Vadoņa vārdi, kuros parādās viņa nepārspējamā audzi- 
nātāja izmaņa, kas pelnī jo lielāku apbrīnošanu tāpēc, ka, ne- 
būdams pēc amata paidagēgs, viņš paidagūģiskā domāšanā aiz- 
sniedz lielākos augstumus. Viņš saka: „jums arvien jāpatur 
prātā jūsu augstie uzdevumi un mērķi. Jums pašiem jābūt 
stipriem un arvien sev jāatgādina, ka vispirms jūs paši saviem 
vzdevumiem ticat, ticat, ka tie ir augsti un svēti.'* Kam šīs svētās 
ticības nav, tas velti kavējas pie darba, kurš bez ticības būs 
neauglīgs. . | 

Ikviens pieliksim savu roku lielākajam no lieliem darbiem: 
mazpulku kustības sekmēšanai. Ar to mēs tuvināsim. to zelta 
laikmetu, kad svētais sapnis par latviešu gara misiju kļūs 
istenība. 


Latvijai ir jāstāv visaugstāk. Kas zem Latvijas karoga 


stāvējis, tas zvērējis ziedot visu sevi Latvijai. 
K. Ulmanis 

Vadoņu meklēšana 


ARN. LŪSIS 


Cilvēki garīgi viens otru pāraug tāpat, kā koki viens otru 
pāraug dabā. Kautkāda vienlīdzība šai ziņā nekad nav bijusi, 
nav, un nebūs. Dzīve to ir pierādījusi daudz un dažādos 
veidos, bet visspilgtāki to varam saskatīt vadonibas principā, 
kas rēgulē ar labiem panākumiem sabiedrisko dzīvi jau no 
senseniem laikiem. Jo, kamēr vien mēs spējam uzmeklēt kādus 


vēsturiskus datus par cilvēku sabiedrisko dzīvi un savstarpējo 


attiecību kārtošanu, vienmēr aiz visa, kas ir noticis un kas 
notiek, varam saskatīt nevis daudzu, bet viena lēmumu un 
ģribu. Viens ir, kas veido tautas dzīvi, uzstāda mērķus un 
meklē līdzekļus to reālizēšanai. Viens ir, kas pavairo tautas 
bagātību un paceļ viņas slavas karogu augstu pret debesim. 
Viens ir, kas iegūst visas tautas uzticību. Viena balss sauc — 
un daudzas atsaucas. Un tas ir tautas Vadonis — spējīgākais 
un tālredzīgākais vīrs, vienalga, vai viņa galvu rotā mirdzošs 
ķēniņa kronis, vai viņa rokā zib zobens, vai tā tur arkla balstu. 
Un, kad nu tautām ir piedzimis šāds izredzēts Vadonis, tad 
tās var tiešām justies laimīgas, jo visā viņu dzīvē iestājas 
pirmatnējs pavasarīgums un darba rosme. 

Napoleons teicis, ka katrs kareivis savā somā nesot maršala 


zizli. Varbūt. Bet par vadoni gan nevar kļūt katrs, kas domā 


sevi tādu esam. Vadonim vajaga būt nevien labam karavīram, 
bet viņam vispirmā kārtā jābūt iielai personībai, kas pārredz 
visu dzīvi, saprot to, zina savu pilsoņu patiesās vajadzības 
un māk tās apmierināt. Lūk tadēļ īsti vadoņi tautām pie- 
dzimst tikai reiz par simts gadiem, jā, varbūt pat daudz retāki. 

Vadonim tomēr vienmēr ir vajadzīga sava gvarde — zināms, 
ierobežots tuvāko līdzstrādnieku un līdzgaitnieku pulks, kas 
viņa domas un nodomus vislabāki izprot un uzmin viņa gribu 
arī tad, kad viņš to vēl nemaz nav vārdos pateicis. Un šie 


līdzgaitnieki ir jāatrod. Tie ir jāizrauga no spējīgāko vidus un 


jāizaudzina sabiedriskam darbam. Lūk, tādēļ tagad, kad jaunā 
kārtība un jaunais režīms mūsu vidū jau paspējis pietiekoši dziļi 

iesakņoties, mums jādomā, kur atrast tādus cilvēkus, kas, krietnu 
dzīves skolu redzējuši, dabīgi varētu nostāties sabiedrības priekš- 
galā un uzņemties ceļveža lomu. Lielais vēlēšanu laiks, kas 
pavēra plaši durvis uz nākotnes labām izredzēm arī neapzinīgiem 
un samērā nespējīgiem ļaudīm, ir pagājis, un ar t. s. onkuļu 
palīdzību neviens vairs nevarēs ieņemt augstu amatu, ja nebūs 
tam pienācīgi nobriedis. Tagad aicinājumu darboties valsts 
lietās saņems tikai tie, kas patiesi varēs savai tautai un valstij 
kautko lielu un cildenu dot. Un — no kurienes viņi nāks, šie 
nākotnes veidotāju priekšpulki? Vai tie nāks no pilsētām, kur 
daudzās ģimenēs vēl valda mums svešs gars un nelatviska 


audzināšana? Vai tie nāks no tādām aprindām, kuras aizgājušas 


no- savas tautas un sarāvušas visas saites ar to? Nē. Viņi 
nāks no turienes, kur latvietības un latviskā 
gara cietokšņi vienmēr ir stāvējuši stipri 
un nesatricināti. Viņi nāks no laukiem, 
kur grūtais darbs un melnā rudzu maize 
tos stiprus darījusi visādu likstu un ne- 
laimju pārciešanai. Viņi nāks no turienes, 
kur ap māju pavardiem vēl lido vecu vecais 
saticības, darba prieka, sirdsskaidrības un 
Dieva mīlestības. gars, >”"no tām latviešu 
sētām, kur viss uz mums runā latvisku 
valodu. Viņi nāks no mazpulkiem, kurti skaits vairojas 
ar katru dienu, apvienodams ap sevi arvien lielāku zēnu un 
meiteņu pulku.  „Vadītāja** pirmā numura ievadrakstā maz- 
pulku Virsvadonis to pasaka šādiem zimīgiem un nepārprotamiem 
vārdiem: „Ja kādā vietā teikts jau agrāk, ka 
mazpulku uzdevums būs arī lauku dzīvei, 
zemturu uzdevumiem un sabiedriskā darba 


uzdevumiem atrast vadoņus, izmeklēt un 


izaudzināt, tad _lai ārī šai vietā tas, būtu 
apstiprināts un visiem atmiņā paliktos.* 
Un nu rodas jautājums, cik mēs šīs lietas labā jau esam 
darījuši, un ko esam darījuši. Jāatzīstas, ka darījuši mēs esam 
vēl pārāk maz, jo mazpulku diženo un līdumniēku izraudzīšana 
taču ir tikai daļa no veselā, kuru nevaram uzskatīt par iegu- 

vumu, kura dēļ mums nekas vairs nebūtu jādara. Te gribas 
drusku pārveidot Napoleona vārdus un teikt, ka katrs mazpulka 
dalībnieks savā rokā jau tur diženā nozīmi, protams, ja viņš 
čakli strādā un ir apdāvināts tikdaudz, cik tas nepieciešami 
vajadzīgs šīs pakāpes iegūšanai. Bet — vai tie jau būs vadoņa 
priekšpulku labākie rindinieki? Vai viņiem būs tās organizātora, 
administrātora, ideologa u. t. t. dāvanas, ar kādām jābruņojas 
nākotnes sabiedriskā darba strādniekiem? Šis jautājums lai 
paliek atklāts, jo nākotni pareģot mēs nevaram. Ticēsim, ka 
tas tā būs. Bet darīsim mazpulku darbā arī kautko vairāk — 
rupēsimies par spējīgāko jauniešu lielāku sagatavošanu sabiedriskam 
darbam. Daudzās valstīs, kur jaunatnes organizācijas ir samērā 
labi nostādītas — piemēram Vācijā un Italijā, tāpat Anglijā un 
Ziemeļ-Amerikas Savienotās valstīs, šai ziņā jau varam saskatīt 
labus . panākumus, un cerēsim, ka arī mums izdosies sasniegt 
labas sekmes, jo pats mazpulku darbs dod mums līdzekļus šī 
jaunā un atbildības pilnā uzdevuma veikšanai. Protams, arī 
šeit vajadzīga zināma pieredze un sistēmatiska pieeja veicamam 
uzdevumam. Tā kā lielākā daļa no mazpulku vadītājiem ir 
skolotāji, tad esmu pārliecināts, ka viņiem netrūks abu šo īpa- 
šību, kas nepieciešamas šādam vadoņu audzināšanas darbam. 
Gribu īsumā uzmest tikai dažas kontūras, kāds ceļš mums būtu 
ejams un kādi līdzekļi pielietojami, lai darbs vaiņagotos sekmēm 
un panākumiem. 


I. SPĒJĪGĀKO MAZPULKU DALĪBNIEKU MEKLĒŠANA, 


Ja kādreiz vērojam bērnu pulciņu rotaļājamies, tad viegli 
atrodam arī šī pulciņa dvēseli. Tā ir kāda maza meitene vai 
zēns, kas vienmēr iet citiem priekšgalā, visātrāki orientējas un 
atrod aizvien jaunas un jaunas spēles. Pārējie šim savam 
vadonim ļoti uzticas un, pa lielākai daļai, arī klausa; jo viņiem 
ir pret to liels respekts un cieņa. Tas ir stiprākais, drošsirdī- 
gākais un apķērīgākais viņu vidū, kuram tie tic un uz kuru 
paļaujas. Tāpat tas ir arī mazpulku darbā. Arī tur vadītājs 
atradīs kādu, kas saista um vieno ap sevi pārējos mazpulka 


dalībniekus. Varbūt, ka tas ir mazpulka priekšnieks, viņa palīgs, 

vai saimes vecākais. Varbūt, ka tas pat neieņem nekādu izcilu 
vietu mazpulka darbā, un tomēr visa mazpulka dzīve grupējas 
ap vienu. Kur viņš atrodas, tur raiti sokas darbs, sprēgā va- 
lodas un skan dziesmas. Viņam iztrūkstot, iestājas pagurums 
un garlaicība. 


Lūk — tas ir meklētais, kas mazpulka vadītājam jāatrod, 
par kura audzināšanu tam nopietni jāpadomā un kā gaitām 
vienmēr jāseko ar vislielāko uzmanību.  Spējīgāko un sāa- 
biedriskam darbam noderīgāko mazpulku dalībnieku izlasi ne- 
var izdarīt pārbaudes ceļā, kaut kur klasē vai organizācijas 
telpās. Tā ir jāizdara, vērojot mazpulka dalībniekus dzīvē un 
darbā, kā mazpulkā, tā arī ārpus tā. Notālēm skatoties, vadiī- 
tājam ir jācenšas uzminēt, kur pulso visa mazpulka sirds. 
Viņam ir jāaizmirst visas personīgās intereses, jāatsvabinās no 
subjektīvā noskaņojuma, kas vienu vai otru mazpulka dalīb- 
nieku padara mīļāku par citiem, jāpārvēršas par patiesu un 
objektīvu vērotāju. Un tas nav nemaz grūti. Mazpulku darbs 
šai ziņā nāk mums ļoti palīgā, jo te vādītājs ar saviem audzēk- 
ņiem atrodas daudz ciešākā kontaktā, nekā audzinātājs to var 
darīt skolā. Kad šādi iepriekšēji novērojumi izdarīti, vadītājs 
var strādāt savu darbu tālāk, ķerties pie izraudzītā kanditāta 
spēju pārbaudes. 


2. PĀRBAUDE 


Tam, kas grib strādāt sabiedrisko darbu, jābūt garīgi ļoti 
apdāvinātam. Viņam nepieciešams ass prāts, kas skaidri 


spēj spriest un analizēt, ātri orientēties dažādās situācijās, atri- , 


sināt varbūtējus sarežģījumus. Viņam nepieciešama arī silta 
un atsaucīga sirds, lai tas varētu just līdzi citu 
priekiem un bēdām, pats iedegties un aizdedzināt citus, 
fantazija, kas brīvi plūst un tomēr nedzīvo tikai mākoņos, 
možs gars, kas uztur to vienmēr dzīves priecīgu un palīdz 
pārvarēt grūtības, ar kādām dzīvē jāsaduras. Vadonis nedrīkst 


būt bailīgs. Drosme ir vadoņa stiprākais 


vairogs. Vadonim jābūt apzinīgam, nosvērtam, nopietnam 
un tomēr jautram un laipnam u. t. t. Visas šīs rakstura īpa- 

šības jaunatnē jāmēģina saskatīt, atrast un tālāk izveidot. 
Zināms — tik pilnīgs, ka tās visas būtu atrodamas, nav ne- 
viens cilvēks. Bet, ja kādam ir kaut daļa no tām, tad tas 
sabiedriskam darbam jau ir noderīgs, un mazpulka va- 
dītājs,  neizpaužot savus tāļākos nodomus, liek iz- 
raudzītam kandidātam veikt kādu uzdevumu, piemēram, 
noorganizēt ekskursiju, pārzināt mazpulka piedalīšanos kādā 


sabiedriskā sarīkojumā — izstādē, mežu dienās u. t. t. Pro- 
tams, pašam mazpulka vadītājam vienmēr jābūt tuvumā, lai 


tas varētu sekot notikumu gaitai un iejaukties tad, kad tā 
draud ņemt nevēlamu virzienu. Visiem pienākumiem, kurus tas 
izraudzītam mazpulku dalībniekam uzticējis, tomēr jābūt orģga- 
nizātoriskas dabas, jo pa lielākai daļai tikai labs organizātors 
var būt arī labs sabiedriskais darbinieks. Pirmam, vieglākam 
mēģinājumam seko otrs, grūtāks un atbildīgāks, tam trešais 
1 VēBE PK 

Kad mazpulka vadītājs redz, ka izvēle bijusi laimīga, viņam 
jācenšas pēc iespējas vairāk saistīt atrasto meiteni vai zēnu. 


3. SABIEDRISKĀ DARBĀ 


Iespējas te ir daudz un dažādas.  Mazpulki — sevišķi 
laukos, sabiedriskā dzīvē tagad ņem tik lielu līdzdalību, ka 
arvien radīsies izdevība kautko šai lietā darīt. Ņemsim, pie- 
mēram, šādu konkretu gadījumu. N. pagastā top rīkota lauk- 
saimniecības izstāde. Mazpulka vadītājs uzaicināts piedalīties 
izstādes rīcības komitejas sēdē. Viņš atsauc pie sevis minēto 
meiteni vai zenu, pārrunā ar to, kādā veidā mazpulks varētu : 
piedalīties izstādē un pēdigi — paņem to sev līdzi uz minēto 
sanāksmi. Tur, protams, notiks pārrunas, tiks apgaismoti da- 
žādie izstādes pienākumi un uzdevumi — un viss tas jaunajam 
sabiedriskam darbiniekam būs jau liels un paliekošs ieguvums, 
kuru citādi viņš varetu mantot tikai, varbūt, pēc sava mūža 
divdesmit pirmā gada. Arī mazpulku vadītāju darbs ar to tiks 
lielā mērā atvieglots, jo viņš būs sev izaudzinājis palīgus, uz 
kuriem vienmēr varētu paļauties un kuriem varētu uzticēties. 

Nepareizi dara tie mazpulku vadītāji, kas domā, ka viņu 
pašu pienākums ir veikt visus techniska un organizātoriska 

rakstura darbus mazpulkā. lr tādi vadītāji, kas pilnīgi atstāj 
novārtā mazpulka sēžu protokolus, personīgi ved sarakstīšanos 
ar Lauksaimniecības Kameru un citām iestādēm, pārzin dažādo 
sarīkojumu sīkus uzdevumus u. t. t. No audzināšanas viedokļa 
šis ceļš ir maldu ceļš. Mazpulkā jau taisni tiek uzsvērta jauno 
ļaužu pašdarbība. Tiem jādod iespēja iestrādāties, iepa- 
zīties ar veicamo uzdevumu un dažādām darba metodēm. Un 
tas nav iespējams, ja mazpulka vadītājs visu grib darīt viens 
pats, neatļaujot mazpulka dalībniekiem šai ziņā nekādu rīcības 
brīvību. Tā ir liela audzināšanas kļūda, jo mazpulka vadītājs 
taču ir tikai darbu pārraugs un jauno ideju ierosinātājs. 
Turpmāk mazpulka vadītājiem šīs kļūdas jānovērš un tad jau- 
natne sabiedriskai dzivei smelsies daudz vairāk praktisku zinā- 
šanu, nekā tas bijis līdz šim. 

Ņemsinī atkal šādu konkretu piemēru. Mazpulkā notiek 
ražojumu apskate un izrīkojums. Vadītājam grūti veikt vienam 
visus pienākumus. Viņš tamdēļ aicinā pie sevis, piemēram 
saimju vecākos un sadala darbu šādi: — pirmās saimes vecā- 
kais rūpējas par telpu izdaiļošanu un dekorēšanu, otrās — 
par sarīkojuma propagandu, biļešu pārdošanu un pārējiem 
saimniciska rakstura darbiem, trešās — par kārtību izstādes un 
izrīkojuma laikā u.t.t. Atbildība par uzlikto pienākumu veikšanu 
jānes saimju vecākiem. To apzinādamies, viņi darbam pieies 
ar lielāku uzmanību un rūpību, nekā tas notiktu tad, ja vadī- 
tājs personīgi gribētu uzņemties visus pienākumus. Un, kad nu turp- 
mākā dzīvē, pēc izstāšanās no mazpulka, bijušiem saimju vecākiem 
atkal nāksies piedalīties kādā tamlīdzīgā sarīkojumā, tad tiem 
jau būs vajadzīgā darba rutīna un nepieciešamie piedzīvojumi. 
Zināms sākumā varbūt gadīsies kļūdas. No tām nav jābaidās. 
Kas strādā, tas var un drīkst arī kļūdīties. Bēt — jābaidās 
gan ir no kautkā cita — no paviršības. Ja mazpulka 
vadītājam nākas novērot, ka viņa uzliktie pienākumi top veikti 
pavirši, tad tā ir pirmā zime, ka izvēle nav bijusi laimīga. 
Vadonis nedrīkst būt paviršs. Protams — tam nevajaga būt 


arī pārāk sīkumainam, tas nedrīkst vadītāju apgrūtināt ar vi- 


sādiem niecīgiem jautājumiem, kurus tam pašam jāizšķir. Ja 
viņš to nevar — tad tas liecina par pašapziņas trūkumu un 

lielu nedrošību. Vadonim nepieciešama uzmanīga pieeja veicamam 
uzdevumam, un, ja viņam tāda ir, tad tas ar visu arī ātri un 
labi tiks galā. 


Šādā kārtā strādājot, mazpulku organizācija patiešām kļūs 
par labu un priekšzīmīgu skolu sabiedriskā darba strādniekiem. 
Kā jau tas reiz šinī rakstā aizrādīts — grūti dot tuvākus, 
konkretākus norādījumus vadoņu audzināšanas  dar- 
bam. Dzīve ir tik dažāda un daudzējāda, ka tā ne- 
iekļaujas nekādos šablonos. Bet labs mazpulka vadītājs 
atradīs daudz un dažādas iespējas, kā saistīt "un ieinteresēt 
jaunos ļaudis sabiedriskam darbam. Arī mazpulku un jaunatnes 
audzināšanas nodaļa turpmāk, kad būs veikti citi organizātoriska 
rakstura darbi, nāks šai ziņā vadītājiem palīgā. Mēs neaizmir- 
sīsim spējīgākos mazpulka dalībniekus, kurus reiz gribam redzēt 
sabiedriskās dzīves vaditāju vidū. Nodaļa dos tiem iespēju 
iepazīties plašāki ar sabiedrisko dzīvi un tās uzdevumiem, 
rikos kursus saimju vecāko u. t. t. sagatavošanai. Pašreizējā 
situācijā, kad visa mazpulku kustība iet plašumā, tas nav 
iespējams. To darīsim tad, kad tā ies dziļumā, kad mēs būsim 
visu pamatīgi apsvēruši, atraduši pareizākās metodes un līdzekļus 
daudzpusīgo mazpulku uzdevumu veikšanai. Pagaidām vadoņu 
audzināšanas un meklēšanas darbs veicams uz vietām — atse- 
višķos mazpulkos un tikai pēc tam varēsim domāt par šī jau- 
tājuma atrisinājumu visas valsts mērogā. 


Bet mazpulka vadītājam jārūpējas arī par to, lai šādi spējīgi 
un apdāvināti  mazpulku dalībnieki nezaudētu interesi pret sa- 
biedrisko darbu, kā tas bieži gadas, kad jaunatnei vērtību pār- 
vērtēšanas periodā uzmācas šaubas par savām spējām un par 
savu uzdevumu. Bieži gadas tā,ka jauni ļaudis, kas, piemēram, 
skolnieka gados šai ziņā ir uzrādījuši labas sekmes, dažkārt 
atmet visam ar roku un atraujas no sabiedriskā darba un 
sabiedrisko pienākumu pildīšanas.  Spējas tiem ir, bet viņi 
vienkārši negrib vairs strādāt. Iemesli tam ir dažādi, un 
mazpulka vadītājam tos jācenšas uzminēt, lai varētu izlīdzināt 
konfliktus, kādi radušies jaunā cilvēka dvēselē. Viņam jāstiprina 
ticība mazpulka dalībniekos, ka sabiedriskais darbs, kas prasa lielu 

uzupurēšanos, tomēr ir tik cildens,. ka no tā mūs nedrīkst 
atturēt personīgās intereses un personīgā labklājība. 


Valsts labums un tautas labklājība 
arī jaunatnei jāstāda pirmā vietā un 
šādu atziņu jaunatnē ieaudzinātir mūsu 
lielākais uzdevums un pienākums. Mums 
pirmā kārtā jāizaudzina krietni un apzinīgi pilsoņi savai valstij 
un mēs nedrīkstam aprobežoties tikai ar to, ka tos izaudzinam 
par labiem lauksaimniekiem, kas savukārt sekmīgi audzē kāļus, 
cukurbietes un sugas lopus. Valstiskā un garīgā 
audzināšana mazpulkos nedrīkst pār- 
vērsties par tukšu un bezsatura jēdzienu. 
Tai ir jādod piepildījums un jāatrod formas, kādās tā varētu 
iekļauties. Un viena no šīm formām ir vadoņu izlase un 
audzināšana, jo tādi cilvēki vajadzīgi nākotnei — mūsu valsts 
un tautas nākotnei. Kad jaunatne atstāj mazpulku, viņa ne- 
drīkst pazust savai tautai. Viņai ir jāņem dalība. citās valstiski 
nācionālās organizācijās, kādas pie mums pastāv, un mazpulka 
vadītājam ir par to jārūpējas, lai viņa atrastu ceļu uz turieni. 
Tad mazpulka vadītājs būs savu pienākumu izpildījis līdz galam 
un iemantojis jaunatnes uzticību. 


Ziemeļ- Amerikas Savienotās valstīs, jaunatnei lielā dzīvē 
iestājoties, ņem vērā to, ko tā ir darījusi pirms pilngadības 
sasniegšanas un kādas sekmes uzrādījusi līdzdarbojoties dažādās 
jaunatnes -organizācījās. Bijušam mazpulka priekšniekam tur, 
piemēram, atrast vieglāki nodarbošanos kādā lauksaimniecības 
iestādē, jo pēdējā ņem vērā to, ka tas mazpulkā jau ieguvis 
zināmu pieredzi par lauksaimnieka darbu vispār un arī par tām 
dažādām sabiedriskās dzīves problēmām, kādas ar to saistās. 
Tāpat tas ir arī Italijā. Jau sākot mo sestā dzīvības gada 
jaunatnes organizācijas „Balillas'* dalībnieks tur saņem perso- 
nālo grāmatiņu, kujā organizācijas vadītāji atzīmējuši tās īpaš- 
nieka sekmes organizācijas darbā. Ja tās ir labas —jaunā cilvēka 
izredzes kļūt dzīvē uz priekšu ir daudz lielākas, nekā tad, ja 
viņam grāmatiņā izdarīti nevisai cildinoši ieraksti. Šādas 


"personālās grāmatiņas turpmāk ievedīsim arī mazpulku. dalīb- 

niekiem, un tās palīdzēs kontrolēt mazpulku dalībnieku darbu 
un darba panākumus. 

| Tā audzinot jaunatni, mēs sagatavosim cilvēkus, kas reiz 
| varēs stāties aizejošo sabiedrisko darbinieku vietā un sekmīgi 
i veikt to darbu, kas darāms Latvijas mūžības labā. Mēs izau- 
dzināsim krietnus un apzinīgus vadoņa priekšpulku rindiniekus, 
kuri nebaidīsies iet cīņā par savu sarkan-balt-sarkano karogu, 
savas tautas laimi un labklājību,  upurēdami šim darbam 
i sava prāta skaidrākās domas un savas sirds dedzīgāko kvēli. 


ee 


. 

| Kamdēļ mums tik daudz aplamo sapņotāju, tik daudz maz- 

l ticīgo snauduļu, tik daudz šaubīgo sviedru pilinātāju >? Tamdēļ, 

l ka, šiem uzaugot, nav tas darīts, kas bija patiesi darāms. 

i Kronvalda Atis ! 


l 
| 
| 
| 
ār 

Laika budžets 


A, PUNKA 


Lielie darbi parasti nav veicami vienā dienā. Līdztekus 
spējām, idejām, apgarotai sajūsmai tie prasa izturību un pacie- 
tību. Vajadzīgs plāns, un tad šis plāns pakāpeniski jāreālizē. 


Arī skaisti un auglīgi nostaigāts mūžs 
ir izcils darbs, kuram tāpat vajadzīgs zināms plāns un 
vesela virkne līdzekļu šī plāna pārvēršanai sasniegumos. Pa 
daļai šo plānu un tā reālizēšanu jau nosaka daba, pa daļai 
sabiedrība un laikmets, bet visvairāk gan cilvēks pats. 


Kam stiprs prāts un cieta griba, 
Tas daudz pēc ceļa neprasīs; 
Caur tumšiem mežiem, bieziem mūriem 
Tas ceļu sevim izlauzīs. 
(Fr. Brīvzemnieks) 


Ceļa laušana tomēr ir sekmīgāka, ja cilvēks nestrādā kailām 
rokām un ja viņš prot savus spēkus izlietot racionāli, 
aicinot talkā pareizu darba techniku un organizāciju. 
To iemācīt nav tikai skolas, bet arī ģimenes audzināšanas uz- 
devums, jo vislabākie darba paņēmieni maz līdzēs, ja cilvēkam 
trūks piespiešanās tos pareizi un noteikti izlietot, kas 
jau ir zināma rakstura izpausme, kuru lielāko tiesu veido 
audzināšana ģimenē. 

Ja mūsu sapulces un dažādie sarīkojumi visai reti sākas 
laikā, bet parasti ar stundas un bieži ar vēl ilgāku nokavēšanos, 
tad tas skaidri liecina, ka mums vēl trūkst noteiktības 
cieņas. Nebūdami akurāti, mēs kavējam citus, 
traucējam paredzēto darbu kārtību un 
sabiedriskā dzīvē radām jucekli. 

Jau 1797. g. Matīsa Stobes „Latviskā gada grāmatā" 
(I. burtn., 20, lp.) lasām: „Kad tas laiks tā visdārgākā manta 
irraid, ko Dievs cilvēkiem devis un daudz to neapdomīgi izšķērž, 
tad tas gan labi būtu, brīžam šinī lapā skatīt un apdomāties: 

Arī amerikāņu un angļu teiciens „Laiks ir nauda" (The time 
is money) liek apsvērt nelietderīgi izlietotā un bezdarbībā pa- 
vadītā laika tautsaimniecisko nozīmi. 

Kas jau mazatnē nav radināts ievērot tīrību, tam vēlāk to 
grūti iemācīt; kas, mazs būdams, zobu sukas nav lietojis, tam 
arī vēlāk tā liekas nevajadzīga un mūžīgi aizmirstas. Gandrīz 
tas pats sakāms par cilvēka noteiktību laika ziņā. Darīt visu 
laikā, ierasties bez nokavēšanās viņam 
jāmāca jau mazatnē. 

Bērnam par pusaudzi kļūstot, jāradinās savu laiku iedalīt 
noteiktām vajadzībām un šo iedalījumu arī ievērot. Kas to būs 
darījis pusaudža gados, tam arī vēlākā dzīvē noteiktība būs 
„asinīs”. 

Lielisks noteiktības paraugs ir vācu filozofs Kants. 
Karaļauču pilsoņi pēc viņa pastaigāšanās laika pat esot pār- 
baudījuši savus pulksteņus, jo katru dienu, ziemu vai vasaru, 
punktuāli plkst. 7 pēc pusdienas izcilais domātājs vienu stundu 
gājis pastaigāties pa tā sauc. „filozofu dambi." 

Cik lietderīgi cilvēks izlieto savu laiku, katrs labi var pār- 
baudīt ar tā dēvējamo laika karti. 


Tā domāta diennaktij — 24 stundām — un iedalīta 
pusstundās. Nodalījumā „Kas darīts*' ieraksta visus darbus un 

laika izlietojumus. Ērtības dēļ, darbus atzīmējot, parasti lieto 
saīsinājumus (šifras), piem., algas darbs — AD, grāmatas lasī- 
šana — GL, miegs — M u.t.t. 

Ierakstījumi jāizdara katru dienu, neatliekot to uz 
vēlāku laiku. 

Kad mēnesis, gads pagājis, kartes apstrādā statistiski un tā 
dabū zināt, cik laika pavadīts miegā, cik atsevišķos darbos, cik 
izpriecās u. t. t. Sadalot šīs summas ar diennakšu skaitu, dabū 
diennakts izlietošanas caurmēra ainu (mēnesī, gadā). 

Sastādot iepriekš laika izlietošanas projektu un kontrolējot 
to ar faktiski izlietotā laika sadalījumu, parliecināmies — vai 
mūsu nodomi saskan ar īstenību, un arī 
skaidri redzam, kas mūsu „diennakts kārtībā'* grozāms. 

Budžeta projektu iezīmē rūtiņās ar šķērssvītriņ u, 
bet to, kas faktiski darīts, attiecīgo rūtiņu nosvītrojot. 
Kartes otrā pusē var atzīmēt visus tos darbus, kas veicami. 
Diennakti noslēdzot, veiktos svītro, bet atlikušos pārraksta nā- 
košās dienas darba kartē. 

Laika budžets nav mazāk svarīgs par mūsu ienākumu un 
izdevumu budžetu ; tikai līdz šim tas, diemžēl, māz ievērots, 


Katra valsts būs laba, kur būs apzinīgi pilsoņi, valdīs likums, 
kārtība un nebūs sevišķu šķiru privilēģiju. | 
Pulkv. Fr. Briedis 


101 





Rakstu darbi — jauns mazpulku 
ziemas uzdevums 
A. ROGA 


Tuvojas tas laiks, kad tiešie darbi mazpulkos izbeigsies. 
Tos noslēgs ražojumu apskates un līdz ar tām sarīkotie maz- 
pulku rudens svētki. Tad sāksies jauns posms, kam pirmā 
vietā skola un skolas darbs. Un tikai brīvos btīžos tad varēs 
strādāt mazpulku ziemas darbus — mājas amatniecību, rok- 
darbus, savu senču gadsimtiem tālo pēdu pētīšanu, garamantu 
vākšanu, vai arī citu tamlīdzīgu darbu darīšanu. 


Starp šiem ziemas darbiem ir viens visai svarīgs darbs, kas 
vēl arvien palicis novārtā un pie kupa nu pamazām būtu jāsāk 
strādāt. Šis darbs ir parasto, ikdienišķo lietu vai parādību ap- 
rakstīšana, lai tā mazpulku dalībnieki vingrinātos vērošanā, 
redzēšanā un redzētā skaidrā pastāstīšanā arī citiem. 


Ja mēs sakām, ka informācijas gājiens pieccīņu sacensībās 
ir visai zīmīgs un ierosina vērot, tad šī lietu un parādību 
aprakstīšana ir informācijas gājiena tufpinājums, tikai pārnests 
uz ziemu un padziļināts, dodot ikvienam mazpulku dalībniekam 
laiku un iespēju iedzīvoties aprakstāmā priekšmetā un meklēt 
tajā visu raksturīgo un izteiksmīgo. 


Saprotams, ka še pat tūliņ var iebilst — to jau diezgan 
labi paveic skola, likdama bērniem latviešu valodas stundās 
rakstīt domrakstus. Ir taisnība, ka domraksti skolā būtu gan- 
drīz tas pats un tomēr — nav tas pats. Cik daudzkārt nav tā, 
ka bērni, kas beiguši pilnu pamatskolas kursu, pēdējās klasēs 
diezgan daudz rakstījuši domrakstus, par savu, vai citu darbību 
nevar rakstiski nekā skaidra un raksturīga pateikt.  Rakstījuši 
viņi ir daudz um tomēr neprot pieiet tiem ikdienišķiem priekš- 
metiem un parādībām, par kurām viņiem būtu kas jāraksta 
vai jāpastāsta, ar īstu interesi un vajadzīgo nopietnību. Viss 
viņiem liekas tik vienkāršs un pats par sevi skaidrs, ka -tur 
nekā nav ko teikt, nedz stāstīt. Saprotams, ka ar šādu pieeju 

daudzas ikdienišķas lietas zau- 
dē visu savu raksturību un 
pievilcību un -kļūst patiesi 
pelēki ikdienišķas, nenozīmī- 
gas un nomācošas. 

Un kādēļ gan tā? Kādēļ 
bērni, kas skolā mācīti rakstīt 
domu rakstus, nevar tomēr 
par ikdienišķām parādībām 
uzrakstīt visvienkāršāko ap- 
rakstu? Tas tādēļ, ka skola 
nodarbojas vairāk ar valodu, 
pareizrakstību, ar teorētisku darba uzbūvi, tai mazāk laika 
pievērsties  tīrajam vērojumam un aprakstāmo tematu 
un priekšmetu raksturībai, nozīmībai un saturam, saistītam ar 
citām, dzīves reālajā gaitā sastopamām parādībām. 

Šīs pēdējās izteiktās domas tad nu arī parāda, ka skolas 
domuraksts ir gan tas pats un tomēr arī — nav tas, par ko 
mums še jārunā. Tiem domrakstiem, kas veicami kā maz- 
pulku ziemas darbi, ir jāmeklē un jāmēģina pielietot jauna pie- 
eja pašai rakstīšanai un aprakstāmā materiāla izprašanai un 
novērošanai. Tas jādara tādēļ, ka mazpulku organizācija negrib 
samierināties ar jaunekļiem, kas, viņas audzināti un rūdīti dzīvei, 
prot tikai savus lauciņus kopt, bet nesaredz un neprot saredzēt 
šo lauciņu skaistumu, raksturīgo tanīs un, galvenais, nesaredz 
apkārtējo lietu un parādību īpatnības un bieži vien viņu pa- 
slēptās savstarpējās saites un sakarību. Veikls un drošs skats, 
kas ar vienu acu uzmetienu jau ir pa daļai orientējies savā 
apkārtnē, ir jau saredzējis, kas un kāda lieta vai parādība 
vairāk izceļas; vai tas ir labs, skaists un cildens, kas citu vidū 
dara kādu lietu redzamāku, vai tā izceļas um saskatāma top ar 
nepatīkamo, neglīto un uzbāzīgo — lūk, viena lieta, kas vaja- 
dzīga mazpulku dalībniekiem vēl klāt pie viņu praktiskā darba 
prasmes. Otra lieta — prasme vienkāršās lietās, ko visi sauc 
par ikdienišķām, saskatīt nozīmību un cildenu skaistumu. 


Lai rūdītu un vingrinātu šīs tikko minētās divas spējas — 


veiklo un drošo skatu, prasmi arī vienkāršās lietās redzēt viņu 

īsto nozīmi, tad nepieciešami to sākt ar domrakstiem, ap- 
rakstiem, kas pārvēršami par mazpulku ziemas darbiem. 

Bet kāda tad nu iai būtu pieeja un nostādījums šiem ap- 
rakstiem. Vai še mēs varētu iztikt gluži tāpat kā skolā — ar 
īsu paskaidrojumu, ka nu jāsāk rakstīt domraksti, jāizsaka 
pašiem savas domas um ka šīs domas jāmēģina iekļaut īpašā 
plānā, kam ir ievads, iztirzājums un noslēgums. lIztirzājamā 
daļa var būt sadalīta vēl sīkākās apakšnodaļās, cik un kā tas 
kuro reizi attiecīgam tematam nepieciešami. — Ar to vien maz- 
pulku ziemas darbos mēs nevarēsim iztikt, jo mēs itin labi 
zinām, ka tie bērni, kas sapratuši plānu,  pazinuši un zina 
priekšmetus, par kuriem jāraksta uzdotajā temā, diezgan bieži 
izsakās apmēram šādi: Es nezinu, ko tur lai raksta un kā lai 
raksta. Kaut man vismaz pirmais teikums būtu, tad jau es 
tālāk varētu rakstīt. 

Tās ir veselas mocības, kas nomoka nelaimīgos pirmā tei- 
kuma meklētājus. Un tādi mocekļi klasē daudzkārt ir visi, 
izņemot tos nedaudzos bērnus, kam ir sevišķas dāvanas un kas 
paši daudz jau lasījuši un par rakstīšanu interesējas. Pārējie 
nekad ar interesi neķeras pie sava darba, jo tas,par ko viņiem 
jāraksta — vienalga, kas par priekšmetu tas arī būtu — izliekas 
svešs un atbaidošs. Saprotams, uzdotais darbs ir jāizpilda. 
Un tad nu bērni strādā tā — sataupa darbu pēdējai dienai. 
Tad steidz — kaut tikai ātrāk tiktu no kakla nost. Kā iznāk, 
tā ir labi. Nav vairs svarīgi — pareizi vai nepareizi, pavirši 
vai ar dziļāku interesi. Kad tikai padarīts um apmēram vaja- 
dzīgo lapas pušu skaits iesniegts skolotājam. 


Par šādu darbu nedrīkstam pārvērst mazpulku ziemas rakstu 
darbus. Pirms mēs pie tiem stājamies, viena otra sanāksme 
izmantojama pareizam darba nostādījumam un izpratnei un 
tanī visusvarīgākajam momentam — pieejai aprakstāmam 
priekšmetam. 

Kā to panākt? Kā radīt interesi un veicināt labas, pa- 
reizas un loģiskas domas un šo domu spējas? — To varēsim 
viegli izdarīt, ja vien paši ņemsim vērā, ka visām lietām dabā 
un arī dzīvē ir pašām sava iekšējā loģika, kas nav sašķobāma 
un kas pasaules ritumā nekad nav šķobījusies. Šī lietu loģika 

nav jāmācās gudrās grāmatās. Ikviens, kas vēro dabu, viņu 
redz un izjūt. Atliek mums tikai sekot un vērot,lai mēs daudz 
ko mācīšanās vērtu ieraudzītu un lai arī visa pasaule mums 
vienā mirklī pavērtos kā kaut kas vesels, stingras likumības 
rāmjos ietverts. 

Un tādēļ — ja mēs gribētu uzdot tematu — ābele, mums 
vispirms vajadzē.u rādīt bērniem pieeju pie aprakstāmā priekš- 
meta. Pieejas še var būt dažādas, atkarīgi no tā, ko mēs gri- 
bam uzsvērt. Mēs varam aprakstīt ābeli kā augļu koku un 
apskatīt šķirnes un viņu labumu, Tā būs jau vairāk vispārējas 
dabas pieeja, kur vairāk izmantojamas dārzkopības zināšanas, 
nekā tieši novērojumi. Bet ja mēs izstaigāsim savu dārzu, 
apskatīsim, kura ābele ir tā īpatnākā un to gribēsim sīki ap- 
rakstīt, tad tas darbs būs jau mūsu vērojuma produkts un nesis 
ikviena rakstītāja personīgās skatīšanās prasmi, uzmanību un 
interesi. / 

Bet arī tie jaunekļi, kam nav intereses trūkuma, 
reizēm tomēr apstājas um jautā: ja, bet kā tad lai 
sāk? Ko lai apraksta pa priekšu, ko pēc tam? — Un te nu, 
lūk, nav svarīgi ne plāni, nedz tas, ar ko mēs sākam. Mēs 
tikai nedrīkstam būt saraustīti — desmit rindas uzrakstīt par 
ziediem, desmit par saknēm, bet tad atkal atgriezties pie zie- 
diem. Tā būtu smaga kļūda, domu nesakarības pierādīšana 
un lietu dabīgās loģikas neredzēšana un neizprašana. 

Ikvienu koku mēs varam aprakstīt, sākot ar tā saknēm, 
kas viņu tur dziļi zemē ieaugušu, tad pārejot uz stumbru, 
raksturīgajiem zariem un kroni, uz ziediem un augļiem, vai arī 
iet pilnīgi pretēju gājienu, sākot ar rudens saules apspīdēto 
augli un vēju vētras šūpoto kroni, pakāpeniski kāpjot lejup, cik 
tālu tas mūsu aprakstam vajadzīgs. Kļūdas še nebūs. Tikai 
viena otra rakstītāja izjūta jau pati še diktēs sākt ar to, kas 
aprakstāmā lietā bijis pirmais, šinī gadījumā saknes, stumbrs. 

Bet nu vēl otrs — pateikt, ka kokam ir stumbrs — līks» 
taisns, kraupains, tīrs; ka kokam ir zari un lapas, nav vēl viss. 
Tur vēl nav ielikta iekšā īpašā redzēšana, personīgais skatījums 
un novērojums. Tur jāmudina un jāieinteresē skatīt un sīki 
novērot kaut vai tikai ābeles zarus, kā tie noliekušies, kur no- 

svērušies um kādu veidu pieņēmuši. Un šo novērojumu pa- 
teikšanā jau būs kaut kas, būs īpatnējs rakstam un rakstītājam. 
Vēl vairāk, — vienreizēja novērošana un jauna, neredzēta 
ieraudzīšana pacels interesi vērot visu, kas vien mūsu ikdienas 
ceļos sastopams un nepieciešamības nolikts. Un tad katrai lietai 
ik mazpulku dalībnieks sāks ievērot savu seju, savu izteiksmi, 
un, gribētos teikt, stilu, kas atdzīvina un skaistas padara arī 
visniecīgākās lietas. 

Un tas jau arī ir tas, ko mēs gribam un ko mums vajaga 
panākt mazpulku jauniešos. Tādēļ šoziem taisīsim mazas no- 
vērojumu ekskursijas uz visniecīgākiem priekšmetiem, lai vingri- 
nātos skats, saprašana un lietu dabīgās loģikas izjūta. Arī par 
tādu nieku kā tintes pudeli labs vērotājs var uzrakstīt vienu 
lapu garu domu rakstu, kāmēr neievingrināts skatītājs vienkārši 
pateiks: ko tur par tintes pudeli var rakstīt! Divi teikumi un 
domuraksts galā! 

Ja nu salīdzinātu šo divu cilvēku pasaules apvāršņus, tad 
taču mums kļūtu skaidrs, ka tas, kas ar diviem teikumiem 
apraksta tintes pudeli, mazāk redz, nekā tas, kas lietišķi, bez 
frazēšanas un liekas čalošanas pratis zīmēt tintes pudeles izskatu vi- 
sos sikumos un šo sīkumu īpatnības. Šis pats mazais piemērs rāda 
vēl arī to, cik vajadzīga ir šāda vingrināšanās un cik vajadzīgi maz- 
pulku jaunatnei rakstu darbi. Tie ir tie, kas plašāku paver dzīvi 
un pasauli parāda daudzpusīgākā izskatā un pievilcībā. 

Un visbeidzot še jāpiebilst, ka no šiem labākiem rakstītā- 
jiem vajag izvēlēt katram mazpulkam savu korespondentu, 
kas rakstītu žurnālam „Mazpulks*'* un īsos un kodolīgos ap- 
rakstos arvien arī citiem darītu zināmu sava mazpulka dzīvi. 
Tā mums gadu no gada plašāka, īpatnējāka un saturā bagātāka 
žurnālā kļūs mazpulku dzīves nodaļa. Un arī tie jaunie 
darbi, kurus sāk. mazpulku dalībnieki vai nu ilgstošās pičēc- 
cīņās, vai privāti, nepaliks apslēpti, bet gan, jauki aprakstīti, 
dos ierosmi un bagātāku padarīs visu mazpulku darbu. 

Šis nu ir jautājums, par kuru vērts būtu padomāt visiem maz- 
pulku vadītājiem. — Un kas viņā iedzīvojies un iejutīsies, tas, 
līdz ar bērnu ziemas darbiem, arī pats sev gūs daudz jauka un 
interesanta. : 

DARBU ORGANIZĒŠANA 


Ja jāizceļ liels akmens, velti ir skraidīt apkārt, pieķert rokām 
te vienā, te otrā vietā — akmens nekustēsies. Ir jāņem bomis, 
jārod balsts, um — sviras vairotais spēks akmeni izcels, 


Tāpat tas ir valdības darbā. Tā svira, ar ko te ceļ sma- 
gumus, ir sistēma. Griba kā spēks un sistēma kā spēka 
pielietošanas svira dara brīnumus, tā kustina uzdevumu kalnus, 
kuriem piegājis, cilvēks jūtas mazs un bezspēcīgs. 

Otrs, kas jāievēro, ir tas, ka sabiedriskajā darbā viens visu 
padarīt nevar. Strādā daudzi, bet katrs strādā savu 
noteiktu darbu. Katrs plašums ir jāsaskalda daļās, un katra 
daļa javeic par sevi. Augstāko vadītāju darbs ir sadalīt 
lauku un saskaņot daļu darbību. Vietējo vadītāju darba 
daļa ir noorganizēt un vadīt darbu savā novadā vai nozarē. 
Ja tā, tad nepildīs savu uzdevumu tas vadītājs, kas aizmirsīs 
vadīšanu, lai pats nodarbotos ar sīkumu pildīšanu. Zināms, 
katram vadītājam izpildāmais darbs ir jāprot, lai varētu sekot 
un mācīt, bet censties visu padarīt pašam nav pareizi. 


Lai darbu valdītu, tas ir jāskalda daļās. Cikās? Prakse un 
pētījumi rāda, ka cilvēks vienā laikā pilnīgi var pārzināt ne 
vairāk par piecām nozarēm. Bet tam, kas lietu vada visumā, 
viss ir jāpārzina vienumēr, arī tad, kad viņš rīkojas atsevišķā 
nozarē. No tā izriet, ka nozaru skaitam nevajadzētu 
pārsniegt piecas. | 

Kad darbs sadalīts nozarēs, ir jāprecizē, kādi uzdevumi īsti 
ietilpst katrā nozarē, kur ir robežas, vai nepaliek kaut kas 
sistēmā neietverts. Sadalīšana nozarēs ir tikai līdzeklis kopīgā 
darba veikšanai, tāpēc jānodrošinās no iespējas attīstīties nozaru 
separātismam, kur redz tikai savu, bet neredz kopīgo. 

Katru nozari nodod pārzināt darba veicējam. Tūlīt rodas 
jautājums par p alīgu izvēli. Sabiedriskajā darbā šī lieta ir 
diezgan sarežģīta. Pamatā būtu liekams princips, ka darbs 

jāuztie tam, kas prot to veikt. Tomēr ar to vien vēl 
nepietiek. Svarīgs ir arī prestižs un personība. Dažs labs 
darba rūķis nevarēs darbu reprezentēt, kas bieži nepieciešams. 
Sabiedriskajā darbā nevar dzīvot tikai šai dienai, ir jāaudzina 
plašāks darītāju kadrs, tāpēc jālaiž darbā mācīties jauni spēki. 
Vēl jāatmin tas, ka darbinieku sastāvs ir mainīgs: kas strādā 
šogad, nākošajā gadā varbūt vairs nevarēs strādat. Ja nozari 
ilgstoši uztic vienam, kaut vislabākajam veicējam, rodas mo- 
nopūla stāvoklis um zināma atkarība no šīs personas. Katrs 
darbinieks ir tikai cilvēks, un prakse rāda, ka lielas nekārtības 
bieži gadās taisni tur, kur ieviesies prīvileģēts monopēūlstāvoklis. 


Palīgu izvēlē šīs dažreiz pat pretrunīgās prasības jārauga 
cik iespējams ievērot. Līdzeklis, kā visu izlīdzināt, ir palīgi: 
darba rūķis pie reprezentātīvas personas, iesācējs pie piedzīvo- 
juša, spēcīgi palīgi nozarēs ar lielu patstāvību. Ir jābūt: 

1) darba darītājiem, 

2) darba reprezentētājiem, 

3) tādiem, kas var atvietot katru personu, 

4) briestošiem spēkiem nākotnei. 


Kad palīgi izraudzīti, tiem jānodod nozares. Nododot 
vispirms jāpaskaidro nozares sakars ar kopīgo, nozares uzde- 
vums un darba raksturs, esošie un paredzamie līdzekļi, pakļau- 
tība un sadarbība. Jāievēro personas īpašības: straujums, 
lēnums, teūretisko zināšanu vai prakses pārsvars, dabīgā ten- 
dence vairāk darboties ar pazīstamo. 

Kad nozares nodotas, tām dodams tekošais darbs. 
Darbu- iedalot, jāturas pie pieņemtās iekārtas. Katram jādod 
tas, ka viņam paredzēts. Jāpieskaņojas iekārtai, ne personām. 
Izņēmumi pielaižami tikai ārkārtējos gadījumos. Ja zina, ka 
izpildītājam radīsies grūtības, tam jāpalīdz, nepārtraucot pare- 
dzēto ritmu. 

Nodotā darba pildīšanā darītājam atstājama zināma brīvība, 
patstāvība.  Iejaukšanās sīkumos atrauj rīkotāju no tiešiem 
pienākumiem, mazina palīgu pašdarbību un darba prieku, 
traucē darbinieku nobriest lielākam darbam. Parastais: „tad 
es labāk pats izdaru" reti attaisnojams. 

Ir gan jāseko, vai uzdevums tiek veikts un kādā virzienā. 
'Ja redz, ka darbs nevirzās, vai šķiet, ka virzās nepareizi, lieta 
jānoskaidro. Nav jāsāk ar pārmetumiem, bet ar jautājumu 
pēc paskaidrojumiem, jāiepazīstas, pa kādu ceļu darītājs ir 
nonācis maldos, vai arī kāda īpatnēja pieeja, paņēmiens radījis 
neparasto rīcību. Zinot maldu izcelšanos, pareizāka varēs būt 
norāde. Iekams īpatnēju, neparastu rīcību atzīst par nederīgu, 
ir jānovērtē, vai nav atrasts kas tiešām lietderīgāks — viss 
progress jau ir atsevišķu uzlabojumu summējums. 

Dodot norādījumus, skaidri jāpasaka, vai rīcība nav lietde- 
rīga visumā, vai tikai kādā daļā, vai vispār, vai tikai šajā 
konkretajā gadījumā. Jāsargās no kritikas bez norādījuma, kā 
darīt. Ja nevar uz reiz dot konkrētu rīkojumu, jāuzdod sniegt 
sīkākas ziņas, lai rastos iespēja lietu atrisināt. 

Katrai rīcībai jāatbilst likumiem, laikmeta principiem un 
veselīga prāta lietderības atziņām. Ja novērojama tieksme 
rīkoties tikai pēc viena parauga, jānorāda nepieciešamība riko- 
ties saskaņoti. 

Lielākam darbam beidzoties, šaurāk vai plašāk jāfiksē gaita 
un rezultāti. Ja tāda vērtējuma nepaliek, paši'darītāji — ne- 
maz nerunājot par citiem darbiniekiem — pēc pāris gadiem 
daudzos gadījums nevarēs pateikt, kāpēc lieta neizdevās, 
kādas bija grūtības, kļūdas vai kāpēc tā izvērtās plašumā. 
Mazā mērogā to dara, uzrakstot vērtējumu uz raksta, kas iero- 
sinājis minēto rīcību, bet lielākā mērogā raksta īpašu darbu 
(pasākumu) reģistri. 


DARBA PLĀNS Sabiedriskajam darbam ir 

tieksme sasniegt kādu mērķi 

Sabiedrisks darbs ir mērķtiecīga rosība. Vadības jēdzienā 

šī tieksme sasniegt mērķi pilnībā uzsvērta. Vadītājs ir cilvēks, 

kas vada uz kautko noteiktu, uz mērķi, kuru viņš zina. Lielo 

mērķa piepildīšanas darbu viņš saskalda daļās, gādā par atse- 
višķo daļu veikšanu un daļu secību zināmā kārtībā. 


Daudzos darbos dabas ritmiskās parādības nosaka posmu 
secību.  Sabiedriskājā darbā cilvēks pats nosaka secību. 

Praksē šī darba saskaldīšana daļās un ietilpināšana laikā ir 
darba plāna sastādīšana. 

Līdz ar darba mēroga un sīkumu pavairošanos no pusapzi- 
nāta intuitīva darba plāna pamazām pāriet uz precizētu, konkre- 
tizētu rakstveida plānu. Darba plāns nepieciešams sevišķi tur, 
kur darbu vadību veic vairākas personas. Ja tur nav plāna, 
trūkst objektīvā mērķtiecības elementa, darbu gaita svaidās, 
novirzās subjektīvā elementa un gadījumu iespaidota. 

Darba plāns ir tikai līdzeklis. Ja mainās apstākļi darbu 
norisei, jāmaina plāns, bet gan tikai tad, ja mainās galvenie 
apstākļi, — sīkumi to nedrīkst iespaidot. Ja redzams, ka no- 
tikusi kļūda — plāns neder, tūlīt jārada jauns. Atmest veco 
un nekā jauna neradīt ir kļūda. Pat pēc slikta plāna rīkoties 
būs labāki kā bez plāna, tad vismaz ir pieturas līnija defektu 
izsekošanai. 

Darba plānu var sastādīt tikai tad, ja ir skaidrs, kas ir jā- 
veic, kas un kādi ir darba veicēji, kādi ir apstākļi un ieroči, 
kāda ir vislietderīgākā normālā pakāpenība. 


DARBA KALENDĀRS 


Darba plāns nosaka darba daļu pakāpenisku secību. ' Šī 
secība ir jāsaista ar laika plūdumu: konkrets darbs jāsaista 
pie konkreta laika momenta vai posma. Rakstveidā to izvei- 
dojot, dabūjam darbu kalendāru. Kalendārs rāda: 


— ko darīs noteiktā laika posmā; 
— kad darīs noteiktu darbu. 


Parasti darba plāns saistās ar ilgāku — vairāku gadu — 
laikmetu, bet darba kalendārs ar gadu, mēnesi, nedēļas dienu. 

Kalendārs dod iespēju darbu sadalīt vienmērīgi, nepārslo- 
gojot atsevišķus laika posmus, iepriekš skaidri zināt, ko veiks 
noteiktā dienā vai mēnesī, piemērot darbu apstākļiem (tempe- 
rātūrai, sezonai u. t. t.). Dzīvē darbi cits ar citu saistās, 
krustojas; vienai nozarei bieži jāzina, kad un ko otra darīs. 
Darba kalendārs dod iespēju rīcību saskaņošanai. 

Lai cik precīzi un sīki cilvēks noteic darba gaitu, visu pa- 
redzēt viņš nevar. Nejaušības iespaido, pat groza katru 

cilvēka prāta izkārtojumu. Tas jāievēro darba kalendāru sastā- 
dot. Lielākā posmā jāparedz laika rezerve, kas segtu aizka- 
vējumus apakšposmos, piemēram, mēneša mērogā jādod iespēja 
"izlīdzināt nokavējumu kādas dienas neveiksmes dēļ. Tādas 
rezerves vajadzīgas īpaši tādēļ, ka darba kalendāra datus ievēro 
arī citas nozares. ļa izlīdzināšana nenotiek, var nonākt pie 
lielām nesaskaņām — tas, kam būtu jānotiek vienlaicīgi, nevarēs 
"notikt vienlaicīgi. 

Lai darbu iedalītu laikā, ir jābūt piedzīvojumiem vai teūrē- 
tiskiem datiem par to, cik:-noteiktā laika vienībā rīcībā esošie 
darītāji to var veikt. Pārspilētas prasības nereālizēsies, pārāk 
mazas prasībās demorālizēs darītājus, medos vajadzīgos re- 
zultātus. 

Jaunatnes darbā darba kalendāram liela nozīme audzināšanā. 
Tas pieradina strādāt ne pēc gara stāvokļa —kad būs patika — 
bet tad, kad darbs paredzēts, vajadzīgs un pieradina pie darba 
vienmērīgas sadalīšanas. 


Cilvēka krietnības mēraukla ir gars, kas apņem un pilda 
viņa darbu. Kārlis Ulmanis 

Vērojumi mazpulku ražojumu 
apskatēs 


Agr. K. ĶIRSŠIS 


Darbu apskates ir tās, ar 
kurām mazpulks bieži vien pir- 
mo reizi parādās sabiedrībā, un 
tad arī pārējā jaunatne un sa- 
biedrības locekļi sāk vērot un 
skatīt mazpulkos apvienotās 
jaunatnes darbu. Tādēļ arī it 
sevišķi pirmajām darbu, resp. 
ražojumu apskatēm vadītājam 
jāpiegriež izcila uzmanība.  Tā- 
pat arī turpmākos gados māz- 
pulka darbu apskates ir tās, kas pievērš sabiedrības uzmanību maz- 
pulku darbam, tāpēc to sagatavošanai jābūt ļoti rūpīgai. Apskates 
uzdevums ir pašiem dalībniekiem rādīt krietna darba sekmes un pa- 
nākumus, mācīt salīdzināt un vērtēt atsevišķus sasniegumus, un la- 
bākiem piešķirt atzinību — godalgas. Bet nenoliedzams ir arī apska- 
tes uzdevums — iepazīstināt sabiedrību ar mazpulku darbu, rādīt 
tai jaunatnes darba sekmes un iejūsmot jauniem darbiem un 
jauniem uzdevumiem kā mazpulka dalībniekus, tā pārējo jau- 
natni un arī vecāko paaudzi. | 

Apskati nevajadzētu sarīkot, kā dažreiz ir novērots, vien- 
kārši skolā pēc stundām, bez vecāku piedalīšanās, kur tikai no- 
vērtē atsevišķu dalībnieku darbis un izdala godalgas. Pārējā 
jaunatne un dalībnieku vecāki lāgā pat nezina par apskati un 
nedabū neko redzēt. Apskate jāsarīko tādā dienā, kad dalīb- 
nieku vecāki, sabiedrība un jaunatne var to ērti apskatīt, vai 
nu skolā, vai kādā biedrības namā. Vēlams to plaši jau laikus 
izziņot un, apskati sarīkojot, necerēt uz lieliem ienākumiem. 
Vislabāk, ja īpašas ieejas maksas apskatē nenoliek, bet apmie- 
rinās ar apmeklētāju labprātīgiem ziedojumiem. Apskates apmeklē- 
tājiem, saprotams, jāpaskaidro mazpulka darbs un sasniegumi, 
sniedzot paskaidrojumus. pie izstādijumiem un nolasot kādu 

priekšlasījumu. Ar priekšlasījumu var piedalīties vai nu pie- 
aicināts lektors, "mazpulka vadītājs, vai arī pašu dalībnieku 
pārstāvji. Izdalot godalgas, visiem apmeklētājiem jāpaskaidro, 
kādā kārtībā un pēc kādiem noteikumiem piešķir godalgas 
mazpulku apskatē, lai neceltos kādreiz nevēlami pārpratumi. 
Lai apskatei būtu vairāk apmeklētāju, to var sarīkot kopā ar 
kādu vietējās sabiedrības sarīkojumu — ražas apskati, pļaujas 
svētkiem, vai citu. Ja mazpulks apskati rīko pilnīgi patstāvīgi, 
tad ieteicams dalibniekiem sagatavot dažādus priekšnešumus: 
teātri, dziesmas, deklamācijas, dzīvās bildes, ar ko pārsteigt 
apmeklētājus apskates beigās. Sabiedrībai jārāda ne tikai 
praktiskais mazpulka darbs: vasaras (lauku un dārzu) ražojumi, 
rokdarbi, izstrādājumi, kollekcijas u. c., bet arī tas, ko garīgā 
laukā spēj un ko strādā mazpulku jaunatne — jāsagatavo da- 
žādi priekšnesumi, jāizstāda apraksti par savu darbu, savu 
dzimtu, savu tēva sētu. 


Savu darbu un ražojumu izstādīšana un sakārtošana ir jāveic 
katram dalībniekam pašam, tikai vadītājam jābūt tam, kas dod 
vajadzīgos aizrādījumus, ko un kā labāk izlikt, un kā parādīt. 
Nepareizi dara daži vadītāji, kas, atsaukdamies uz pašdarbības 
nepieciešamību, atstāj izstādījumu izlikšanu un dekorēšanu 


pilnīgi pašu dalībnieku ziņā, nelikdamies ne zinis par to, ieejot 


izstādījumu telpā tikai tad, kad viss jau sakārtots. Dalībnie- 


kiem, kas varbūt pirmo reizi redz izstādi vai apskati, ir jāpa-- 


skaidro izstādīšanas kārtība un arī jāparāda, cik liela nozīme ir 
labam sakārtojumam un dekorācijai, un kā to labāku un pie- 
mērotāku panākt. Šinī nolūkā vēlams noturēt īpašu sanāksmi 
pirms ražojumu apskates, kur visus šos jautājumus pārrunātu 
un dalībniekiem izskaidrotu izstādīšanas techniku un grāmat- 
vedības noslēgšanu. 


Nekādā gadījumā mazpulku dalībnieki savus izstādījumus 
nedrīkst samest uz nekārtīgi saliktiem skolas soliem, nemaz ne- 
domājot par izlikšanas aistētiku, kārtību un dekoratīvo pusi. 
Paldies Dievam, šādu gadījumu ir ļoti maz, tomēr vēl katru 
gadu pa kādam atgadās. Daži vadītāji atkal, gribēdami 
vai nu kaimiņu mazpulkiem, vai kaimiņu vadītājiem un citiem 

skolotājiem rādīt, cik lielus panākumus viņa mazpulka dalīb- 
nieki sasnieguši, mēdz apskatē izlikt arī sava lauka vai dārza 
lielākos augus, lai tikai uz apskates galda būtu kaut kas rets 
un neredzēts, WVadītājam ir jāzina, lai neviens dalībnieks neie- 
drošinātos atvest uz apskati tādus augus, kas nebūtu viņa 
lauciņā audzēti, tāpēc arī nevar būt runa par paša vadītāja 
audzētā izstādīšanu, apzīmējot to kā mazpulka kopējo darbu 
sasniegumu. Vadītājs var izlikt personigi audzētos stādus un 
augus, tikai ar atzīmi, ka tie viņa paša audzēti, paskaidrojot, 
kā panākumi gūti, lai tas būtu par pamācību un mudinājumu 
dalībniekiem. No ļoti liela svara ir vadītāja un valdes katra 
dalībnieka vasaras apmeklējumi, jo tikai tad vadītājs var būt 
pārliecināts, ka dalībnieki tiešām izstāda pašu lauciņos ražoto, 
un nevis vecāku tīruma vai dārza labākos ražojumus. Dažreiz 
jau paši dalībnieki memaz pie tā nav vainīgi, bet tēvs vai 
māte mājās iedod dalībniekam apskatei lielāko bieti vai kartu- 
peļu ceru, lai parādītu „lūk, kas manā mājā izaug.' Šādi ga- 
dījumi vadītājam jāzina, un šāda rīcība nav pielaižama maz- 
pulka darbā. Tā nekavējoties jāpārtrauc, un, ja vainīgais ir 
mazpulka dalībnieks, tad jārūpējas, lai tas saņemtu kādu sodu 
(piem. izslēgšana no apskates) citiem par brīdinājumu. 


Dažreiz vadītāji, mazpulka ražojumu apskati rīkojot reizā 


"ar kādu citu sarīkojumu, apskatei neierāda pienācīgo vietu. 


Ir bijuši gadījumi, kad skolas aktu zālē rīko priekšlasījumus, 
teātri un balli, bet mazpulka ražojumi salikti uz kāda neglīta 
galda kādā vecā, tumšā skolas piebūvē, kur neviens tos neredz 
un neievēro. Tāda rīcība mazina dalībnieku darba prieku un 
interesi par sava darba augļiem. Mazpulka darbam vispār, un 
it sevišķi ražojumu apskatei jāpiegriež izcila vērība katram 
vadītājam. Viņam jāprot uz jaunatnes darbu skatīties ar 
tādām pat acīm un tādu pat interesi, kā pati jaunatne to 
dara, uztver un saprot. Ražojumu apskate -- izstāde katram 
dalībniekam ir galvenais pieturas punkts darbu beidzot, uz kuru 
viņš iet un gatavojas. ar drebošu sirdi un lielu interesi. Tāpēc 
arī vadītājam šī dalībnieku interese un dedzība jārespektē un 
jāizprot, tikai tad mazpulka vadītājs būs īsts jaunatnes draugs 
un īsts vādītājs. 

456. Stendes 
mazpulka 
»jaunsaim- 
nieki« ar sa- 
viem vasaras 
darbiem 


Mazpulku dalībnieku darbu vērtēšana 


Agr. A. ĶIBĒNS 


Saskaņā ar mazpulku iekārtas un darbības noteikumiem, 
mazpulku dalībnieki strādā dažādus darbus. Lai kādā nozarē 
arī dalībnieki strādātu, visi darbi jādara pēc noteikta plāna, 
jāvēro darba gaita un rezultāti, ņemot palīgā grāmatvedību. 

Mazpulka dalībnieki neizvēlas katrs īpatnēju darbu, bet 
vienu un to pašu darbu strādā vesela grupa — pieci lidz desmit 
un pat vairāk dalībnieku. Tas vajadzīgs tāpēc, lai dotu iespēju 
dalībniekiem savā starpā sacensties un lai varētu dalībnieku 
spējas un prasmi salīdzināt. Savstarpējā sacensībā mazpulku 
dalībnieki mēģina katru darbu padarīt tik labi, cik vien tas 
iespējams. 

Sākumā dalībnieki pa lielākai daļai domā, ka darbs pats 
par sevi nevar nekādu prieku sagādāt, tāpēc, lai sacensību 
padarītu spraigāku un lai mazāk izturīgajiem dalībniekiem ne- 
zustu interese un darba spars, labākiem dalībniekiem paredz 
atzinību. Lai nerastos iespaids, ka katru darbu samaksā, pa- 
redzētās atzinības materiālā vērtība nav vēlama liela, bet balvai 
jābūt simboliskai, kas kā dokuments paliktu arī vēlākam laikam. 

Šī iemesla dēļ Latvijas Lauksaimniecības kamera balvās izsniedz 
pa lielākai daļai grāmatas, kurās ieraksta kam, kad un par ko 
balva izsniegta, kā arī to, kas balvu devis. Tāda balva nav 
samaksa par veikto darbu un sasniegumiem, bet gan atzinība 
par izrādīto centību un ierosinātāja arī turpmāk tikpat lielai 
un vēl lielākai centībai. Kāmēr dalībnieki vēl mazi un darbu 
tikko sāk, balvai daudz lielāka nozīme, kā vēlāk, jo lielākie 
dalībnieki sāk izprast darba lielo nozīmi, sāk izjust darba 
prieku, un drīz jau strādā paša darba dēļ. 

Kad sasniegts šāds stāvoklis, balvas varētu būt tādas, kas 
palīdz dalībniekam vienu vai otru darbu veikt, vai kas pašķir 
ceļu tālākām darba gaitām. Šīs balvas var būt jau tieši nauda, 
kā, piem., mazpulku diženo un līdumnieku balvas. 

Ja vērojam mazpulku dalībniekus darbā, tad ļoti bieži rodas 
jautājums, kuriem dot atzinību, kuriem nē, resp., kuriem pie- 
šķirt pirmās, kuriem otrās vai trešās godalgas. Lai rastu pa- 
reizu balvu sadalījumu, mums mazpulku dalībnieku darbi jāsa- 
līdzina, resp., darbs jāvērtē. Ja mazpulku dalībnieki būtu visi 
vienādā vecumā, strādātu visi vienu un to pašu darbu līdzīgos 
apstākļos, tad par dalībnieku centības mērauklu varētu pieņemt 
darba rezultātu, resp. ražu vai ieņēmumus. Bet tā kā parasti 
strādā kopā dažāda vecuma dalībnieki, um strādā ļoti da- 
žādos apstākļos, tad jāatrod kautkāda mēraukla, lai tomēr 
varētu viņu darbus salīdzināt. 

Vispirms jāievēro katra dalībnieka īpatnējās spējas, da- 
lībnieku vecums, izglītība, fiziskā un garīgā attīstība, kā arī 
dalībnieka interese vienā vai otrā virzienā. Nevaram prasīt no 
mazajiem to pašu, ko no lielajiem, vispirms jau darba daudzuma 
ziņā. Tāpēc arī mazpulku iekārtas um darbības noteikumos 
paredzēts, ka lielākie dalībnieki apstrādā 100 m* lielu lauciņu, 
bet mazajie tikai 25 m”. 

Darbu virknē, ko izvēlas mazpulku dalībnieki, var būt atse- 
višķi darbi, kas nemaz nav pa spēkam mazākiem dalībniekiem, 
piem., zemes uzaršana vai uzrakšana, mēslu izvešana un iestrā- 
dāšana u. c. Te mazajiem, gribot negribot, jālūdz kāds palīgā. 
Šeit pareizi būtu, vērtējot salīdzināt, kādus panākumus guvis 
katrs dalibnieks samērā ar saviem spēkiem, samērā ar vecumu. 


116 





| 





Tālāk — izglītība. Kā lai salīdzina, piem., kādas lauku 
kultūras audzināšanā lauksaimniecības skolu beigušā darbu ar 
cita darbu, kas tikko iemācījies lasīt? Vispirms te liela star- 
pība jau tieši zināšanu daudzumā un otrs — būs liela starpība 
arī grāmatvedībā. Arī šeit pareizākais būs, ja vērtēsim darbu 
samērā ar katra dalibnieka zināšanām. Piem., pieccīņas rakstu 
darbā varam prasīt pareizrakstību tikai no tiem, kas skolā 
pareizrakstību mācījušies, bet kas nav mācījušies, to darbi 
jāvērtē tikai pēc satura, um arī tad vēl jāievēro, vai, sa- 
mērā ar savām zināšanām, sacensības dalībnieks ir kautko pā- 
teicis, vai nē. 

Attiecībā uz katra dalībnieka individualām spējām, jāsaka, 
ka arī šeit būs liela dažādība.  Galvenām kārtām būs novēro- 
jams, ka viena dalībnieku daļa ļoti labi veic visus praktiskos 
darbus, bet teūrētiskos rakstu darbus un tamlīdzīgus vāji 
un otrādi. Zinot atsevišķā dalībnieka spējas, tās jāņem vērā. 

Nedrīkstam dalībnieku vājās puses pārvērst par vāja 
darba attaisnojumu. Darbu vērtējot, tās gan jāievēro, bet 
noteikti jāuzsvej, ka mazpulku dalībniekiem darbā jāaug. Un 
sevišķa vērība jāpiegriež tieši tām nozarēm, kurās darbi nevei- 
cas, lai, pamazām vingrinoties, katrs dalībnieks ar laiku arī šos 
darbus veiktu tik pat labi kā pārējos, lai mazpulka dalībnieki 
izaugtu par labiem sava aroda pratējiem, bet lai tai pašā laikā 
viņi būtu spējīgi spriest arī par darbu citās nozarēs, un par 
visām lietām — lai viņi būtu arī garīgi rosīgi, kas seko valsts 
dzīvei, kas ir skaidrībā par dažādu nozaru saimniecisko stāvokli 
un kas tai pašā laikā piegriež vērību arī literātūrai un mākslai. 

Jāsaka, ka, vērtējot dalībnieka darbu pēc vecuma, 
izglītības un viņa īpatnējām spējām, jāievēro, vai dalīb- 
nieks ir darījis samērā ar savām spējām iespējami lielāko 
darbu, un vai no viņa varētu prasīt vēl drusku vairāk. Ja 
esam pārliecināti, ka dalībnieks vairāk nespēj, tad par veikto 
viņam pienākas augstākā atzinība. Tikai te gan jāievēro 
tas, ka mēs gribam mazpulku dalībnieku spējas attīstīt, 
un tāpēc jārēķinās arī ar absoluto darba daudzumu, salīdzinot to 
ar citu līdzīga vecuma dalībnieku darbu. Un ja tas ir samērā 
mazs, tad attiecīgā dalībnieka darba novērtējums jāpazemina. 

Bet ar to vien vēl nepietiek. Darbus vērtējot, jāievēro arī 
apstākļi, kādos darbs veikts. Te vispirms jāievēro, vai dalīb- 
niekam bez mazpulka darba ir vēl kāds noteikts darbs, 
vai nē. Attiecībā uz pirmajiem, nav vienalga, vai viņi 
strādā pie vecākiem, vai pie svešiem. No tiem dalīb- 
niekiem, kam noteikta darba nav, resp.,kam daudz brīva laika, 
varam prasīt vairāk un labāk izpildītu mazpulku darbu, nekā 
no tiem, kas strādā. Un savukārt tie, kas strādā pie vecākiem, 
parasti var saviem mazpulka darbiem atlicināt vairāk laika, 
nekā tie, kas strādā pie svešiem. Bet arī tad vēl jācenšas no- 
skaidrot, vai strādātājam viņu darbs aizņem vairāk vai mazāk 
laika, un tas, dalībnieka darbu vērtējot, jāievēro. 


Nav vienalga, vai dalībnieku viņa darbā atbalsta vecāki, 
vai nē. Tie dalībnieki, kurus vecāki atbalsta, aizvien var pa- 
darīt vairāk. Un tā kā šādos gadījumos vecāki parasti arī 
seko darāmam darbam, tad vecāku uzraudzītais darbs iznāk 
arī labāks. Bet tas vēl nenozīmē, ka to dalībnieku darbs, 
kurus vecāki neatbalsta, lai gan pēc būtības sliktāks, būtu 
zemāk vērtējams. Varam pat sacīt, ka bez vecāku atbalsta 
veiktais darbs ir daudz vērtīgāks, jo tas pilnā mērā atspoguļo 
dalībnieka spējas. Un atsevišķos gadījumos, kur vecāki labprāt 
neatļauj dalībniekam darboties mazpulkā, arī tas jāievēro 
darba novērtējumā. 

Ja visus dažādos apstākļus būsim ievērojuši, tad varam 
cerēt, ka būsim cik-necik pareizi novērtējuši mazpulku dalīb- 
nieku darbu un centību. Bet ļoti bieži var gadīties, ka bez 
minētiem apstākļiem jāievēro arī vēl kas cits, tāpēc katrā 
gadījumā darba vērtētājiem jābūt ļoti uzmanīgiem. Mazpulka 
vadītājam visā darba periodā jācenšas iepazīties ar pašiem 
dalībniekiem, viņu spējām un apstākļiem, kādos viņi strādā, 
lai, darbu vērtējot, nenodarītu kādam pārestību, jo mazajiem 
cilvēkiem nodarītā pārestība sagādā daudz lielākas sāpes, kā 
lielajiem, un var būt, ka mazajiem zūd viss darba prieks un 
interese. 

Visu to ievērojot, tomēr nedrīkstam mazajiem (8—12 g.) dot ti- 
kai pirmās godalgas. Vispareizāki būtu mazajiem dot balvas par 
centību, nenosaucot tās ne par pirmām, ne otrām, ne trešām godal- 

gām. Tā būtu jādara tāpēc, ka, neskatoties uz mazajo lielo centību un 
neatlaidību, viņiem tomēr katru reizi nebūs iespējams patstāvīgi 
sakārtot savu grāmatvedību. Un tā kā grāmatvedība tomēr 
ir ļoti svarīga, tad bez grāmatvedības nekādā gadījumā nebūtu 
dodama pirmā vai otrā godalga. Bet lai mazajiem nebūtu no- 
darīta pārestība, jo viņiem taču nav pa spēkam grāmatvedība, 
tad labāki pieturēties pie sacītā, t. i., ka mazajiem dod balvas 
kā atzinību par centību. 

Lai, darbu vērtējot, ievērotu pašdarbības principu, vēr- 
tēšanā jāņem vērā arī valdes locekļu atsauksme par dalīb- 
nieku centību un neatlaidību.  Vispareizāki būtu, ja val- 
de pati novērtētu dalībnieku darbu, bet tā kā valdes locekļi 
ļoti bieži piegriež ļoti mazu vērību dažādiem blakus apstākļiem, 
tad vadītājam valdes novērtējums jāizlabo, ievērojot apstākļu 
nozīmi dalībnieku darba vērtēšanā. 


Pa lielākai daļai mazpulku dalībnieki par savu sacensības 
darbu izvēlas lauciņu kopšanu, tāpēc īsumā pakavēsimies pie 
dalibnieku darba vērtēšanas ražojumu apskatē, kurā izstādīti 
lauciņu ražojumi. Bez lauciņu ražojumiem var būt izstādīti 
arī dažādi ražas pārstrādājumi, rokdarbi, rakstu darbi, audzētie 
dzīvnieki u. c. 


Ja aplūkojam dalībnieku grāmatvedības grāmatiņā 20. un 21. 
lapas pusi, tad redzam, ka te mazpulka dalībnieka darba no- 
vērtējumam parēdzēti kopā 100 punkti. No tiem par zemes 
strādāšanu, mēslošanu un sēšanu vai dēstīšanu — 10 punkti, 
par augu kopšanu un novākšanu — 25, par ražas lielumu 10, 
grāmatvedību 20, izstādi 10 un kopnovērtējumam 25 punkti. 
Pēc punktu skaita redzam, ka te lielākā vērība piegtiezta augu 
kopšanai, grāmatvedībai un kopnovērtējumam, bet zemes strā- 
dāšanai, ražas lielumam un izstādei — mazāka. Īsumā apska- 
tīsim, kas būtu jāievēro atsevišķo darba grupu novērtējumā. 


Vispirms — zemes strādāšana, mēslošana un sēšana vai 
dēstišana. Pareizākais būtu šos darbus darīt tieši pēc 
agronoma norādījumiem un darīt pašam dalībniekam, jo pēc 
agronoma norādījumiem ierīkotie lauciņi noder kā mazas pa- 
raugsaimniecības. Uz tām agronoms var atsaukties viena vai 

otra jaunieveduma- propagandēšanā un te var parādīt arī 
ieteiktā zemes strādāšanas paņēmiena, augu kopšanas un mēslo- 
šanas iespaidu. 


Bet tā kā mazpulku dalībniekiem katru reiz nav iespējams 
zemi pareizi izstrādāt un mēslot, kā arī ļoti bieži šis darbs 
viņiem nav pa spēkam, tad varam sacīt, ka šeit ir darīšana ar 
tādiem darbiem, kas nav atkarīgi no paša dalībnieka, tāpēc 
tiem piegriežama samērā mazāka vērība. 


Augu kopšana augšanas laikā ir tas darbs, kas katram 
dalībniekam pa spēkam. No šī darba atkarājas lauciņa izskats 
un pa daļai arī ražas lielums, tāpēc tam piegriežama ļoti liela 
vērība. Šie darbi būtu katrā ziņā jāstrādā dalībniekiem pašiem; 
izņēmums būtu vienīgi novākšana, jo var būt izvēlēta tāda 
kultūra, ko nevar viens pats novākt, piem. kumelītes. 


Ražas lielums saimniecībā ir gan ļoti svarīgs faktors, bet 
mazpulka dalībnieka lauciņa ražas lielums nav tik svarīgs tāpēc, 
ka mazajā lauciņā ar mēslojumu un augu kopšanu varam pa- 
nākt ārkārtīgi augstas ražas. Tomēr tās ne katru reizi būs 
saimnieciski izdevīgas. Tāpēc nedrīkstam ierosināt dalībniekus 
par katru cenu sasniegt visaugstākās ražas. Ražas lielums 
atkarīgs lielā mērā no zemes strādāšanas, mēslošanas un no 
siltuma un mitruma augšanas laikā. Jau redzējām, ka zemes 
strādāšanai un mēslošanai darba vērtēšanā piegriežama samērā 
maza vērība. Ar laistīšanu varam mitruma trūkumu novērst, 
bet tas iespējams tikai nelielos lauciņos. Lielas platības aplai- 
stīt katru reizi nebūs izdevīgi, jo tas prasa daudz darba. 
Siltuma apstākļus vēl mazāk varam iespaidot. Tāpēc arī ražas 
lielums var stipri svārstīties, lai gan pats dalībnieks tur daudz 
nevar grozīt. Daudz svarīgāki ir, vai dalībnieks savu lauciņu 
veģetācijas periodā ir arī vērojis. Vai viņš zina, kad augi sa- 
dīguši, cik daudz iznīkuši u. t. t. 


Otrs svarīgs faktors darba vērtēšanā ir grāmatvedība, tāpēc 
tai atkal paredzēts lielāks punktu skaits. Un ja kāds dalīb- 
nieks grib iegūt pirmo godalgu, tad noteikti jāprasa, lai 
grāmatvedība būtu kārtīga un noslēgta, un lai dalībnieks pat- 
stāvīgi prastu kā grāmatvedību vest, tā arī noslēgt. 

Grāmatvedībai jāpiegriež izcila vērība tāpēc, ka vienīgi ar 
grāmatvedības palīdzību varam noskaidrot sava darba rezultātus. 
Mūsu lauksaimnieki grāmatvedību līdz šim atstājuši gandrīz 
pilnīgi novārtā, bet mazpulka dalībnieki tā nedrīkst turpināt. 
Viņiem jāsaprot, ka jāsaimnieko pēc noteikta plāna un nevis 
uz labu laimi. Ja grāmatvedības dati ir mūsu rīcībā, tad tas 
dod iespēju sastādīt reālu nākamā darba plānu. Šāds darba 
plāns jāsastāda, sākot katru jaunu darbu, jo mums visiem 
jāmācās dzīvot un saimniekot reālu iespējamību robežās. 


Par grāmatvedību vēl jāpiebilst, ka nav vēlams vadītājam 
grāmatiņas savest kārtībā.  Vadītājam tikai jāpaskaidro, ja 
dalībnieki kautko nesaprot, bet grāmatiņa jāsaved kārtībā pašam 
dalībniekam. 

Izstādei paredzēti 10 punkti. Samērā ar izstādes iekārto- 
šanai veltīto darba daudzumu šis punktu skaits ir diezgan 
liels. Tas nozīmē, ka katram jāmācās nevien darbu veikt, bet 
arī savu darbu parādīt, to izstādē labi sakārtot un novietnē 
dekorēt, lai skatītājs gūtu skaidru un viegli pārskatāmu ainu. 

Kopnovērtējumam paredzēti 25 punkti. Kas tad jāsaprot 
ar kopnovērtējumu, ja tam piešķipram tik lielu nozīmi? 
Vispirms te jāievēro, vai bez sacensības darba mazpulka 
dalībniekam ir bijuši vēl kādi citi darbi, kuru sasniegumi parā- 
dīti apskatē, piem., rokdarbi, rakstu darbi, kolekcijas u. t. t. 


Jāievēro arī atbildes ekspertu komisijai. Noteikti jāpra- 
sa, lai dalībnieks mācētu izstāstīt, kas un kāpēc lauciņā 
strādāts, ziņas par mazpulku vēsturi un mazpulku kustību 
Latvijā un svarīgākās ziņas no Latvijas vēstures, ģeografijas un 
līterātūras, tikai tē atkal jāp.iebilst — samērā ar dalībnieka 
vispārējām zināšanām un izglītību. 

Tālāk — kopnovērtējumā ņemama vērā dalībnieku uzvešanās, 
kārtība, atsaucība mazpulka darbos, uzņēmība, neatlaidība, 
novērošanas spējas um prasme savus novērojumus izmantot 
darbā, u. c. : 

Mazpulku dalībnieki, kuri pēc šī vērtējuma ieguvuši 65— 
T5 punktus, saņem III godalgu, kuri ieguvuši 75—85 punktus 
— II godalgu un kuri ieguvuši 85—100 punktus — I godalgu. 

Vēl jāapskata jautājums, kā skatīties uz „citu darbu." 
Grāmatvedībā tam paredzēta atsevišķa aile. Vispār jāsaka, ka 
tie darbi, kas ir pa spēkam pašam dalībniekam, arī pašam 
būtu jāveic. Izņēmums būtu vienīgi steidzami darbi, atsevišķos 
gadījumos darbi, kas veicami tai laikā, kad dalībnieks pats nav 
mājās. Bet katrā ziņā citu darbs jāatzīmē attiecīgā ailē. 

Ja, mazpulku dalībnieku darbu vērtējot, ievērosim sacīto, 
tad visu dalībnieku darbs būs vērtēts apm. vienādi, un 
apzinīgi nebūs nevienam nodarīta pārestība. Tad mazpulka 
dalībniekiem radīsies arī lielāka uzticība darba vērtētājiem, un 
viņi neslēps dažus apstākļus, kas varētu vērtējumu iespaidot. 
Un rezultātā — radīsies labākā saskaņa vadītāju un dalībnieku 
starpā un līdz ar to darba prieks un labāki panākumi. 


Mazajā ar 
savām 
kumelītēm 

Kādas balvas pieškirsim 


B. RADZIŅŠ 


Par balvām audzinātāji ir ļoti dažādos uzskatos. Daži visu 
savu audzināšanas sistēmu, sevišķi vecajā skolā, pamato uz so- 
diem un balvām (arī atzīmes skolā ir balvas). Daži domā, ka 
balvas var kļūt par pašmērķi un novērst audzināšanā uzma- 
nību no audzināšanas mērķa — zināšanu un vēlamo ieradumu 
iegūšanas. 

Profesors Dr. V. Kilpatriks (W. H. Kilpatrick T. C. Colum.- 
bia University) saka, ka balvas var dot bērnam, lai pamudinā- 
tu to darīt kādu darbu, kura nozīmi viņš sākumā vēl nesaprot, 
Ja pamazām, darot šo darbu, bērns iemīļo to un turpina darīt 


123 


anas 












paša darba dēļ un nevis godalgas dēļ, tad balva ir pielaižama. 
Balvas rakstura veidošanā var salīdzināt ar sastatnēm nama cel- 
šanā; tas ir tikai palīglīdzeklis. "Ja, tās noņemot, „nams* stāv, 
sastatnes ir pareizi lietotas, ja „nams sagāžas — nepareizs. 
Balvas var klasificēt vairākās grupās. > 

Goda zīmes parastākais veids ir medaļa, kuju tas, kas 
to izpelnījies, mesā pie apģērba kā redzamu atšķiru no tiem, 
kas to nav izpelnījušies. Šīs goda zīmes spilgtāki par citām 
balvām izceļ nopelnus. Tās arī visātrāk var kļūt par pašmērķi, 
kur audzināmo var sagrābt godkārība, lai to iegūtu, liekot aiz- 
mirst darbu, kura dēļ to piešķir. Medaļas mazpulkos modernā 
audzināšana neatzīst. Diženo un līdumnieku nozīmes arī ir ši 
tipa balvas, bet tās katrs var iegūt, izturot attiecīgo pārbaudī- 
jumu, tas ir, uzrādot savā darbā zināšanas. Šīs nozīmes arī ne- 
atgādina tik daudz, kā medaļas, pieaugušo dekorējumus un tam- 
dēļ pielaižamas. 

Civīliem vai kara dekorējumiem ir cits princips un nozīme, 
par kupu runāt neatbilst tematam. Nepieaugušiem varētu pie- 
šķirt medaļas vienīgi par dzīvības glābšanu. 


Kausi ir ļoti parasta balva sporta sacīkstēs, bet sastopa- 
mas arī lauksaimniecības un cita rakstura sacensībās. Senāk 
kausus pasniedza kāda gadījuma atmiņai, lai, no tā dzerot, at- 
cerētos šo gadījumu. Tagad šos godalgu kausus vairs nelieto 
dzeršanai, bet, ievērojot viņu dzeršanas simbolu, to piešķiršana 
jaunatnes organizācijās nebūtu vēlama. 

Vairogi arī ir sens godalgu veids. Vairoga ieguvējs to 
var nēsāt vai glabāt kā goda zīmi. Tagad vairogus bieži lieto 
ceļojošām balvām. Vairogam pašam par sevi nekādas nozīmes 
nav, un to nevar uzskatīt par ieteicamu balvu. 

Naudas balvas — jauniešiem ir nevēlamas, jo vis- 
vieglāk var kļūt par pašmērķi: aizmirstas darbs, un paliek tikai 
dziņa pēc naudas. Izņēmums var būt tikai tad, ja naudu dod 
noteiktiem mērķiem — stipendijai skolā, darba rīku, sugas lopu 
vai cita materiāla iegādei. Naudas balvas vairāk par citām 
balvām pieradina nerēķināties ar savu darbu, bet gaidīt uz pa- 
balstiem. No audzināšanas viedokļa labāk piekari aizdevumus 
nekā naudas balvu. 

Priekšmetu balvas ir vispiemērotākās, jo par ko 
gan jaunais, centīgais arājs vairāk priecāsies, ja ne par skaistu, 
labu arklu. Jaunais dārzkopis priecāsies par labu kapli vai grā- 
matu dārzkopībā, kuras viņam nav un kura tam ļoti vajadzīga. 
Meitene, kas izdaiļo māju, priecāsies par skaistu vāzi, kuras vi- 
ņai visvairāk trūka. Arī šīs balvas viegli var izvērsties par paš- 
mērķi, lai gan ne tik viegli, kā naudas balvas. Priekšmetu 
vērtību grūtāk salīdzināt ar naudas balvu, kas arī ir labāk. 


Diplomi ir parastākā balva izstādēs. Tos piešķir para- 
sti trīs šķirās. Arī mazpulku ražojumu apskatēs dalībnieku 
darbus vērtē trijās šķirās. Bieži diplomus piešķir pārāk devīgi, 
un tad.tie zaudē savu nozīmi, piemēram, daudz lauksaimnieku 
dižojas, ka ar diplomiem varot „istabas iztapsēt”*. LLK nesen 
pieņēmusi lēmumu normēt diplomu izsniegšanu, kas novērsīs šo 
trūkumu. Diplomi, salīdzinot ar naudas balvām un citām ma- 
teriālu vērtību balvām, neveicina mantkārību. 


Balvas jāpiešķir ļoti uzmanīgi, vajadzīga ļoti intelliģenta pie- 
eja.  Mazpulka dalībnieks, kas iet ganos, pa dienvidiem 
un vakariem ierīkojis un kopis savu lauciņu kaut kur atmatā. 
Viņš zina, cik iestādījis kartupeļu un cik mo tiem izdīguši. 
Viņš rušina tos ar kaplīti, un zina, pēc cik dienām izdīguši 
pirmie asniņi, kad parādījušies pirmie ziedi un nogatavojušies 
kartupeļi. Šis zēns ir lielāku balvu izpelnījies nekā tas zēns, 
kam māte ierādījusi lauciņu savā dārzā, vislabākā zemē, kas 
aiz gara laika aiziet uz savu lauciņu, kas izvago savus kartu- 
peļus ar tēva arklu un zirgu, lai arī pirmajam raža būtu daudz 
mazāka nekā otrajam. Lai neaizmirstam, ka katrs zina, cik 
viņš darba ielicis savā lauciņā vai ar saviem kustoņiem un ne- 
zina, cikto citi ir darījuši, tādēļ savs darbs liekas vērtīgāks un 
parasti godalga par mazu. Lai neaizmirstam, ka, piešķirot da- 
žŽiem godalgas, mēs līdz ar to morāliski sodām tos,* kas godal- 
gas nesaņem. Lai godalgojamiem liktos, godalgošana taisnīga, 
jau laikus viņiem sīkumos jāzina godalgošanas noteikumi un 
jāsaprot, kādās vietās viņu darbs neatbilst šiem noteiku- 
miem. Šo stāvokli sasniegt stipri vien veicinās pieturēšanās pie 
mazpulku dalībnieku grāmatvedības. 

Kādā ražojumu apskatē man vadītāja teica, ka tai meitenei 
jāpiešķir balva, jo tās vecāki esot daudz darijuši mazpulka labā. 
Kādā citā vietā balvu gribēja piešķirt tādēļ, ka tas esot „ļoti 
jauks bērns”. Šādi gadījumi izposta visu balvū nozīmi, jo bēr- 
nos taisnības sajūta ir ļoti liela. Vecākiem, kas palīdz maz- 
pulkam, var izteikt pateicību, bet viņu bērni. jāuzskata līdzīgi 
citiem. Ja vecāki to nesaprot, tad labāk uz priekšu atteikties 
no viņu palīdzības. „,Jaukus bērnus" jau tā parasti daba lutina, 
ka tie paliek iedomīgi, un viņu taisnīga ierindošana attiecīgā, 
kaut arī zemākā vietā to raksturam nāks tikai par labu. 

Balvas piešķirot, jāievēro mazpulka dalībnieka ražas lielums, 
audzināšana, spējas, darba apstākļi un galvenais centība, 
jo ne labs rezultāts, bet patiesa centība sasniegt šos rezultātus 
ir svarīgākais. Ja ir centība, tad būs arī labi rezultāti. 


Balvu uzdevums ir veicināt centību un radīt apbalvotajā ap- 
ziņu, ka sabiedrība ievērojusi viņa darbu un vēlēšanos turpmāk 
strādāt ar vēl lielāku centību. Visvairāk dalībnieks priecāsies 
par to, pēc kā viņš ilgojies: zēns par nazi, labu grāmatu, va- 
jadzīgu darba rīku; meitene par skaistu vāzi, mājturības vai 
rokdarbu piederumiem, bez tam katram bērnam ir savas vēlē- 
šanās, kuras zina tikai mazpulka vadītājs vai viņa vecāki. Kāds, 
varbūt, ļoti vēlas īstu vilka sunīti, varbūt kādu stāstu grāmatu, 
kas tam sevišķi iepatikusies, bet ko nopirkt nevar. Piešķirot 
šīs „klusās vēlēšanās” balvas, tās daudzkārt vairāk iepriecinās 
bērnu, nekā to naudas vērtība. Kādā apskatē meitenei gribēja 
piešķirt kalošas, kas viņai noderēšot „vēlāk*', kādā citā apskatē 
zēnam iedeva lakatu, ko viņa māte varot izlietot. Šos gadīju- 
mos bērnam ir tikai tik daudz prieka, ka tas nav palicis bez 
godalgas, bet īsta prieka par godalgu tam nav. 

Kāds vadītājs man žēlojās par mazpulka dalībniecēm, kas, 
uzzinājušas, ka šogad nebūšot tik vērtīgu balvu kā pērn, 
negribot apskatē piedalīties. Šinī gadījumā balvas ir kļu- 
vušas par pašmērķi un „sasniegts negātīvs rezultāts. Lai tas 
nenotiktu, nevajadzētu piešķirt pārāk vērtīgas balvas un seviš- 
ķi naudas balvas nē. Kāds mazpulka vadītājs, kam pagasta 
valde piespriedusi Ls 100.— un vecāki ar labvēļiem Ls 160,—, 
bēdājās, ka nevarēšot visu naudu izdalīt balvās. Bieži balvas 

ir vērtīgākas par visu mazpulka dalībnieku ražu. Tādas balvas 
arī rada bērnā blakus mantkārībai sajūtu, ka viņa darbs ir vēr- 
tīgāks nekā tas patiesībā ir. Labāk piešķirt mazāk vērtīgas 
balvas ar simbolisku nozīmi, ja nav zināmas dalībnieka sevišķas 
vēlēšanās, kā piemēram, Latvijas karogu, kāda iemīļotā valsts 
darbinieka vai rakstnieka fotografiju. Ja nauda paliek pāri, to 
var glabāt balvām nākošai reizei, pret to balvu ziedotājiem 
iebildumu nebūs, ja viņiem apstākļi būs zināmi. 


Dažās vietās mazpulku vadītāji rīko balvu vākšanu, lūdzot 
iedzīvotājus un iestādes ziedot līdzekļus balvām. Šī vākšana 
atgādina ubagošanu. Līdzekļu vākšanai kādam lielākam sa- 
biedriskam darbam, celtnei, valsts aizsardzībai un līdzīgiem 
mērķiem ir cita nozīme un tā ir attaisnojama. 


Mazpulkam vajadzētu panākt, lai attiecīgas iestādes zināmu 
summu budžetā varētu paredzēt balvām. Balvas var ziedot 
mazpulka biedri-veicinātāji, vecāki. 

Novada apmērā ieteicams dot tādas balvas, ko piešķir ne- 
vis atsevišķam dalībniekam, bet visam mazpulkam, piemēram: 
bibliotēka, ekskursija uz kādu apvidu vai saimniecību, teltis, 
darba rīki, kurus var lietot kopīgi : miglotāju, pasterizātorus, 
augļu spiedes. Kā ceļojošas balvas varētu būt bibliotēkas, 
mākslas priekšmeti, — statujas, gleznas. 


Daži vadītāji nesarīko ražojumu apskates un citas sacensī- 
bas, aizbildinādamies, ka viņu bērni aizņemti darbā un skolā 
un nav varējuši tik labi strādāt, lai izpelnītos godalgu. Šie 
vadītāji nav pratuši vai gribējuši nopietni strādāt ar mazpulku, 
jo labā organizācijā un ar labu gribu arvienu varēs atlicināt 


mazpulkam dažas stundas brīva laika no tā laika, ko parasti 


bērni pavada nelietderīgi. Labi vadītā mazpulkā vadītājam 
nāksies dažus atturēt no pārāk lielas aizraušanās mazpulka dar- 
bā, lai meciestu skolas darbs. 

Daži vecāki un vadītāji pārmet bērniem, ka tie nav ieguvu- 
ši godalgas. Šie bērni nespēj priecāties par pašu darbu un 
dzīvo vienās bailēs, sevišķi sacensībās, lai tikai nezaudētu god- 
algu. Arī tādā gadījumā godalga kļūst par pašmērķi. Tādēļ 
nevajadzētu teikt: „Ceru, ka tu nākošgad iegūsi pirmo vietu 

un pārspēsi citus", bet gan „ceru, ka nākošgad tavs darbs iz- 
dosies labāk nekā šogad". 

Kāds vadītājs teica, ka viņa mazpulka dalībnieki visi esot 
strādājuši un visiem nākoties godalgas, un ja dažu rezultātu ne- 
varot novērtēt pat III šķirā, tad kā atzinību viņiem nākoties 
tomēr kāda balva. Šis vadītājs negribēja „sodīt'' tos, kas god- 
algas nesaņem, un ja visi patiešām ir strādājuši, tad viņš rīko- 
jies pareizi. 

Piešķirot godalgu trijās šķirās, labā mazpulkā dalībnieki jau 
iepriekš varēs noteikt, kādas godalgas viņi saņems. . Labā maz- 
pulkā gandrīz visi saņem I godalgas un daži II. Tā var rasties 
pašapmierinājuma stāvoklis un izbeigties sacensība. 

Lai veicinātu sacensību, vēlams novērtēt, kam vislabāk iz- 
devies.attiecīgu darbu padarīt, piešķirot tam I vietu, nākošiem 
[I] un III. 

Novērtējot vairākus darbus un saskaitot punktus, nevar 
precīzi noteikt vietas, jo darbi savā starpā grūti salīdzināmi ar 
punktu skaitu. Pareizāk būs, ja mēs piešķirsim par katru 
darbu vietas atsevisķi, piemēram, pirmo vietu par slaukšanu, pirmo 
par kartupeļu audzēšanu. Šis godalgošanas veids ir vistuvākais 
„sabiedriskai atzīšanai”. | 

Psīchologi ir noskaidrojuši, ka vienīgās īstās balvas ir: radī- 
šanas prieks un sabiedriskā atzīšana. Ja, balvas piešķirot, šos 
elementus ievērosim, mēs panāksim patiesi vērtīgus rezultātus. 


Vēsture nevērtē cilvēkus pēc tā, ko tie izcietuši vai izbaudī- 
juši, bet ko tie strādājuši V. Olavs 

Kā sarīkot ražojumu apskati 


R. 


Ražojumu apskate noslēdz vasaras vai pat vesela gada dar- 
ba posmu. Tas ir ievērojams notikums mazpulka darbā, un 
tādēļ arī nopietni jāsagatavojas, lai viss labi izdotos. 

Mazpulka valdei jānoskaidro diena — parasti svētdienas 
pēcpusdiena — lai citi sarīkojumi netraucētu ražojumu apskati, 
un tad jāsarunā skolas, pagasta vai biedrības nama telpas. 


Ieteicams ražojumu apskati ievadīt ar kādu referātu par 
mazpulkiem vai kādu citu notikumu mazpulku dzīvē. Ražojumu 
apskates programma ar ielūgumu vismaz 2 nedēļas iepriekš jā- 
piesūta mazpulka dalībnieku vecākiem, mazpulka veicinātājiem 
un sabiedriskiem darbiniekiem. Par datumu jau laikus jāsazinās 
ar mazpulku inspektoru, jāparūpējas par godalgām un godalgo- 
šanas kommisiju. 

Ekspertu komisijā jāaicina par priekšsēdi LLK, un par Ic 
cekļiem vietējās pašvaldības, skolas un vecāku pārstāvji. 

Katram mazpulka dalībniekam jāpiedalās ražojumu apskatē. 
Tikai ārkārtēji iemesli var attaisnot nepiedalīšanos un tikai val- 
de un vadītājs tos var legalizēt. 

Vadītājam ar valdi iepriekš jāpārrunā izstādīšanas kārtība 
un jāpieaicina saimes vecākie un citi dalībnieki palīgā, sadalot 
darbus: uzdot vienam. rūpēties par ielūgumiem, vienam ar palī- 
giem jārūpējas par zāles dekorēšanu, vienam par viesu sagaidī- 
šanu u. t, t. Pēc tam visā mazpulkā jāapspriež ražojumu ap- 
skates rīkošana. Vadītājam jākontrolē dalībnieku darbs, palī- 
dzot tikai tur, kur tas aizķeras, atstājot darbu pašiem mazpulku 
dalībniekiem. 

Parasti ražojumu apskates telpu atbrīvo no visām mēbelēm, 
izņemot galdus. Lai telpas izskatītos krāšņākas, tās var deko- 
rēt ar vītnēm, ziediem, dzeltējušām rudens lapām, ar labības 
kūlīšiem. Papīra vītnes, papīra karodziņi un citi „lēti grezno- 
jumi nav pieļaujami. Galdus novieto gar sienām, kur nav logu, 
jo tās labāk,var izmantot. Galdi jāapklāj ar galdautiem vai 

Slikti ierīkota novietne ar šauru redzes leņķi 


citiem audumiem. Ja tādu nav, tad ar vienādu baltu vai brū- 
no papīru. 

Vēlams būtu, lai katram dalībniekam būtu savs galdiņš, uz 
kā tas varētu novietot savus ražojumus. Ja tas nav iespējams, 
tad var lietot garus, nepārtraukti saliktus galdus, kur ar vit- 
| nēm vai puķēm atdala katra mazpulka dalībnieka izstrādājumus. 
| Nav vajadzīgs, lai izstādāmā būtu daudz, svarīgi izstādīt 
| labi, tā, lai izstādāmos priekšmetus labi redzētu un lai ti' labi 


Šš Āā a, m 


izskatītos. Novietojot visus ražojumus uz galda, tie nav tik 

| labi pārredzami kā tad, ja tos novieto uz galda ar pagatavotām 
7 pakāpēm, jo tad redzes leņķis ir lielāks (skat. zīmējumu). 

Ē . Ievārījumus un konservus vajadzētu ietaisīt pēc iespējas vie- 
| nādos traukos vai pudelēs. Etiķetes uzlīmējamas vienādā lie- 
| lumā un vienādā aug- 

I _stumā, ne pārāk lie- 

uj: ? las, lai neaizsegtu trau- 

| : RR ka saturu, ne pārāk 
| | mazas, lai varētu sa- 
lasīt uzrakstu. Mar- 
melāde un augļu sieri 
ievietojami vienkār- 
šās, bet labi nostrā- 





Asimmetriska novietne 

Labi pārredzama novietne ar platu redzes leņķi 


dātās kastītēs un pārklājami ar celofanu. Augļi sakraujami 
piramidēs, paliekot apakšā paklāju, vai arī ievietojami kastītē 
vai kurvītī. Sēklas ieberamas maisiņos vai kastītēs, sakņaugi 
ar lakstiem novietojami stāvus vai citādi, lai tos labi varētu 
redzēt. Rokdarbi novietojami atsevišķi uz pakāpēm vai pie 
sienas. Ļoti skaisti izskatās arī pašu audzētas puķes vāzē. 
Interesanti ir pievienot arī albumu ar uzņēmumiem vasaras dar- 
bā. Nedrīkst aizmirst pievienot arī mazpulka dalībnieku pārskatu 
un grāmatvedību. Lai novietne labāk izskatītos, tai jārada 
„centrs'*, (kam nav jābūt ģeometriskā centrā), jārada galvenā 
vieta, ap kuru grupēti citi priekšmeti, vai nu tā būtu vāze ar 
puķēm, vai kāds roku darbs, vai lielais ķirbis — tas jāskatās 
pēc apstākļiem. Jāuzmanās, lai izstādījumi neatstātu nekārtīgi 
piekrauta veikala iz- 
skatu. 


Dzīvniekus var iz- 
stādīt palievenī vai 
šķūnī, ierikojot katram 
savu stāvvietu vai 
aploku. Pie katras 
stāvvietas jāpieliek 





Simmetriska novietne 

ipašnieka vārds un dati par dzīvnieku: cik vecs kāda suga, 
kā sauc. 


„Putnus un sīkos dzīvniekus, piem., trušus vislabāk izstādīt 
būrīšos kopā ar dzīvniekiem. Dzīvnieki rūpīgi jāapkopj un jā- 
sagatavo apskatei, jāgādā laikus par pakaišiem un barību. [Iz- 
stādēs, kur piedalās vairāki mazpulki un katram mazpulkam ir 
sava novietne, ieteicams izstādāmos priekšmetus izlasīt, atstājot 
no katra dalībnieka raksturīgākos un sagrupējot pēc nozarēm, 
piemēram, rokdarbus vienkopus, citā vietā ievārījumus, citā augļus 
un dārzājus. Novietni var sakārtot simetriski vai asimetriski, 


pēc vēlēšanās. Lielākās izstādēs redzamā vietā jāizliek maz- , 


pulka nosaukums. 


Ieteicams arī pievienot dažas palielinātas fotografijas. Tās 
sevišķi izceļas, ja aiz tām ierīkota apgaismošana. Nepa- 
lielinātās fotografijas nav vērts izstādīt, tās nav saredzamas un 
tikai novietni saraibina. 

Interesantas ir arī diagramas ar grafiski attēlotu mazpulka 
darbību. Izstādēs, kur mazpulkam ir kopīga novietne, katrai 
lietai jāpievieno vai jāuzlīmē uzraksts ar mazpulka nu- 
muru, izstādītāja vārdu un uzvārdu, vecumu un atzīmi, kuru 
gadu darbojas mazpulkā. 


Par nožēlošanu, bieži redzami pavirši sagatavoti, netīri pro- 
dukti, saknes aplipušas ar zemi, nevienādi nogriezti laksti, ne- 
glīts iesaiņojums, šķības papīra kastītes, netīrā papīrī ievietoti 
produkti, valstsvīru ģimetnes starp produktiem, kas noliegts, 
papīra karodziņi un papīra vītnes gar sienām (kādā vietā re- 
dzējām papīra karodziņus pat saspraustus kāļos), salkani un 
pavirši nostrādāti zēnu un meiteņu rokdarbi. 

Mazpulku ūuzdevums ir „labo darīt vēl labāku”, un taisni 
tādēļ ražojumu apskatēs mums jāmācās, kā jāiesaiņot un kā 
savus ražojumus izstādīt pievilcīgākus, lai tas būtu paraugs vi- 
sai apkārtnei. Iesaiņošanā un izstādīšanā mums latviešiem daudz 
jāmācās. Mēs varam arī attīstīt dalībnieku gaumi. Ļaujot 
dalībniekiem visiem strādāt, jāpalīdz ar padomu tikai tad, ja 
dalībniekam neveicas. Ja tam kas jāpārkārto, tad viņam jāsa- 
prot, kādēļ. Kad viss sakārtots, ieteicams ar valdi vēl reiz 

| visu apskatīt, un kad viss pilnīgi kārtībā, tad var atklāt ap- 
| skati. 
i Pirms apskates mazpulka priekšnieks var dot īsu darbības 
4 - pārskatu un vadītājs darbības vērtējumu. Tad priekšnieks lūdz 
| kādu sabiedrisko darbinieku vai valsts pārstāvi at- 
klāt apskati. Apskates sākumā godalgošanas komisija. apstaigā 
g novietnes. Pie katras novietnes mazpulka dalībniekam-izstādītā- 
=” dītājam jāpaskaidro un jāatbild uz jautājumiem. Vakarā, aktā 
pēc referāta, ja tāds paredzēts, izdala godalgas. Aktu parasti 
| atklāj ar Valsts himnu un nobeidz ar „Dziesmu brīvai Latvijai" 
un mazpulku himnu. 


Domā pirms darba sākšanas, kā tas jādara, lai vēlāk, pēc 
darba beigšanas, nebūtu jādomā, kā tas bija jādara 


R. Kaudzītis 

Pārmaiņas mazpulku tormas tērpā 


ED. DZENIS 


Runājot par pārmaiņām mazpulku formas tērpos, jāsaka 


daži vārdi par to nozīmi. 


Jau senāk, gadu simteņus- atpakaļ, Latvijas novadi atšķīrās 
viens no otra, ja ne ar citām īpatnībām, tad vismaz ar apģērbu. 
No daudz un dažādu krāsu audumiem un formām izveidojās 
viens noteikts apģērba veids, kuru tad lietoja viss novads. 


Senais godību un svētku tērps bija valkātāja gaumes un 
bagātības pierādījums. Senais etnografiskais tērps bija skaists. 
Tajā bija kaut daļa no tās vienotības, kupu pauda atsevišķi 
novadi. Tas nebija domāts ikdienas darbam, bet svētkiem un 
godībām. 


Arī jaunākā laika tērpi pauž šo vienotību. Lai tikai apska- 
tām mūsu karavīru, aizsargu un citu grupējumu tērpus. Prasī- 
bas no šāda formas tērpa ir daudz lielākas. "Tam jābūt ne 
tikai skaistam, bet arī piemērotam darba apstākļiem, lētam, 
izturīgam un arī derīgam ikdienas valkāšanai. Katram sīku- 
mam jāatbilst zināmām prasībām un uzdevumiem. 


Bet ne viss tas panākts vienā reizē. Pieredzējumi un pie- 
dzīvojumi ir tiešie palīgi ideālāka veida sasniegšanai. Šie palīgi 
ir palīdzējuši pārveidot arī mazpulku formas tērpu. 

Vecais formas tērps bija darināts pēc etnografiskiem mate- 
riāliem. Tas bija skaists, bet nederēja vairs tiem uzdevumiem, 
kādi jāpilda daudzās un dažādās mazpulku nodarbībās pašrei- 
zējos dzīves apstākļos. 


Turpmāk pamatkrāsa visam apģērbam būs pelēka, pat arī 


pogām. Ziemā vilnas auduma, bet vasarā kreklam vilnas. 


auduma vietā kokvilnas audums. , Pelēka krāsa būs ne tikai kā 
praktiska aizsargkrāsa, bet tai jāizpauž spēks un dižums, j0 
pelēks ir īsta ziemeļnieku krāsa. Rotājumos 
izmantots zaļās krāsas audums. Atmesta baltā krāsa, jo tā 
ātri ziežas (baltie linu auduma krekli). 

Zēnu apģērbā šādas pār- 
maiņas: 

Līdzšinējais virskrekls pā- 
rāk platā piegriezuma dēļ pa- 
darīja valkātāju neveiklu iz- 
skatā. Jaunais krekls piemē- 
rojams katram augumam. Tas 
pagatavots bez liekiem kro- 
kojumiem, uzplečiem un ie- 


laidņiem un ar divām kaba- 


tām. 

Kakla saites paliek tās 
pašas, tikai mazpulku vadī- 
tājiem paredzētas garākas 
zaļas kakla saites. 

Svārku stāvā apkakle, ku- 
pu sastopam senajos tērpos, ir 
neērta valkātājam. Uzvelkot 
biezākas drēbes, tās saburzās. 
Tāpēc jaunajam for- 
mas tērpam tā atlocīta 
ar maziem atloku stū- 
piem, kā parastiem 
svārkiem. Krūšu krei- 
sajā pusē kabata, tā-: 
pat 2 kabatas sānos. 
Krokojumiem, svārku 
sānu daļā, vajadzēja 
lielākus izdevumus, kā 
drēbes tā darba ziņā, 
bet valkājot izskatī- 
jās slikti, tāpēc jauna- 


] un 2 Mazpulku vadī- 
tāju tērps 

3 un 4 Mazpulku dalīb- 
nieku tērps 

jam tērpam sāni gludi, bet 
muguras vidus daļā mazs ie- 
griezums.  Platās un garās 
bikses padarīja kāju stipri 
resnu. Arī pusgaro zeķu pie- 
stiprināšana radīja neērtības, 
jo tās bieži nošļuka uz leju. 
Jaunās bikses šaurākas un jau 
no ceļgala gludi pieguļ kājai. 
Zeķes garas ar zaļu svītru aug- 
šējā atlokā. Pie garām zeķēm 
nēsājamas tikai kurpes. Var 
nēsāt arī garos zābakus, ja 
laika apstākļi to prasa. Ārpus 
ierindas vadītāji var nēsāt 
garās bikses. 

Meiteņu formas tērpa 
pārmaiņas ir daudz radikā- 
lākas. Vecais tērps bija 
dārgāks aiz tā iemesla vien, 
ka nācās izšūt ornamentā- 
lus greznojumus. Pārlabo- 
jumā radīta pēc izskata 
viengabala kleita, bet .tā 
sastāv no divām daļām. 
Jostas vietā šīs daļas sapo- 
gājamas, un pogājumu no0- 
sedz zaļa ādas josta. Pie 
vieniem un tiem pašiem 
svārkiem var nēsāt blūzi 
vai virskreklu. 


5 un 6 Mazpulku dalībnieču 
tērps 

7 un 8 Mazpulku mazajo 
tērpi 

i 9 Dalībnieces cepure. 

| 10 Dalībnieka cepure 

11 Dalībnieka sporta tērps 
12 Dalībnieces sporta tērps 

Krekls līdzīgs zēnu kreklam, tikai ar vienu kabatu krūšu 
kreisajā pusē. Blūze gludi pieguļ, greznota ar zaļas drēbes ap- 
kakli un aprocēm. Kabata, līdzīgi kreklam, kreisajā pusē. 
Agrākā kakla saite nēsājama pie abiem šiem apģērba gabaliem, 
tikai vadītājām gara, zaļa kakla saite. 

Svārki bez rotājuma, tikai priekšpusē divas kabatas, kuru 
nepieciešamība līdz šim bijā visvairāk izjūtama (jo rokas somi- 
ņas nav bijušas paredzētas un nav vēlamas arī turpmāk nēsāt). 
Kājās zeķes un melnas ādas kurpes, ar puszemiem papēžiem. 


Mazpulku "mazajām. paredzēts ņieburs ar Iencēm, lai svārciņi 
neslīdētu uz leju. Tas var notikt tad, ja svārkus valkā uz virs- 
krekla. Ņieburs tāpat piepogājams pie svārciņiem un nosedzams 
ar ādas jostu. 

Mazajie var nesāt vasarā īsās biksītes. 

Šādi zēnu un meiteņu formas tērpi ir nevien praktiski, bet 
ir arī leti un labi izskatās. Tērps labi izskatīsies gan tikai tad, 
ja piegriezums un šuvums būs labs un tērpa lielums atbildīs 
valkātāja augumam. Nedrīkst tērpu pagatavot pārāk lielu, aizbil- 
dinoties, ka gan jau mazais paauģsies, un tērps vairs nebūs par lielu. 

Bez minētām pārgrozībām no jauna nāk sporta tērps: 
balts triko krekls un zaļas kokvilnas biksiņas. Uz krekla krū- 
tīm uzšūta zaļa āboliņlapas kontūra, kas ietver attiecīga maz- 
pulka numuru. Forma atbilst. īstamsporta itjienu, bet atšķiras 
vienīgi ar krāsu un uzšūto nozīmi. 

Zēnu cepurēm noņemta balti-zaļā lenta, tās vietā ir šaura 
zaļa svītra um zīmotne (četrlapainais āboliņš), inspektoriem — 
zelta, vadītājiem — sudraba, mazpulku dalībniekiem — oksidēta. 

Meitenēm paliek tās pašas cepures, tikai uz priekšējā atloka 
oksidēta zīmotne, vadītājām — sudrāba un inspektrisēm — zelta 
zimotne. 

Pēc pievienotiem zīmējumiem un apraksta viegli katrā maz- 
pulkā varēs pašūt jaunu tērpu vai pārveidot veco. Lai novērstu 
paredzamās un neparedzamās kļūdas, un lai visi tērpi būtu vie- 
nādi (jo citādi tie nebūtu formas tērpi), tad LLK mazpulku un 
jaunatnes audzināšanas nodaļa paredzējusi «izdot piegrieztnes, 
kas būs stingri jāievēro, gatavojot šos tērpus. 

Ja līdzšinējais mazpulka tērps vairāk atgādināja latviešu 
etnografiskos tērpus, tad, jauno veidojot, cenšamies mainīt tikai 
to, kas vecajā vairs neatbilda pašreizējām prasībām. Jau- 
nais tērps padarīts vienkāršs un praktisks, lai, to valkājot, 
varētu ērti justies sabiedrībā un lai valkātājā katrs pazītu 
mazpulka dalībnieku. 

Mazpulku nozime audzināšanā USĀ 


Ziemeļamerikas Savienotās Valstīs Lauksaimniecības ministri- 
jas agronomiskā pārvalde parallēli lauku instruēšanas darbam 
izdara arī plašus darba rezultātu novērtēšanas pētījumus, 


E. S. Šins (E. S. Shiņn), vecākais lauku speciālists agrono- 
miskās palīdzības pētījumos un mācībās izdarījis pētījumus par 
mazpulku nozīmi audzināšanā. Viņa pētījumi, lai gan izdarīti 
Amerikas apstākļos, var būt interesanti mūsu mazpulku vadītā- 
jiem. Šina pētījumu kopsavilkums. 


Pētījumu rezultāti rāda 206 mazpulku bijušo un pašreizējo 
dalībnieku attiecības pret mazpulku darbu. Visi dalībnieki ļoti 
atzinīgi atsaucas par mazpulku darbu. Ļoti daudz dalīb- 
nieku noteikti apgalvo, ka mazpulkiem ir bijusi audzinātāja 
nozime viņu dzīvē. Pētījot mazpulku darbības metodes un dalīb- 
nieku domas, jāatzīst, ka mazpulku darbs ietver sevī vērtīgas 
audzinātājas īpašības — „darit um mēģināt pašam. Darbs maz- 
pulkā dod dalībniekiem lielās iespējas gūt piedzīvojumus — praksi. 
Pētījumi arī rāda, ka mazpulku darbs dalībniekos ir ierosinājis 
domāšanu un pašdarbību. Lai gan mazpulku darbā nav tik 
noteiktas mācīšanas sistēmas kā skolā, tas tomēr neapšaubāmi 
veicina domāšanas spēju attīstību un orientēšanās spēju jaunos 
apstākļos. Attīstīt minētās īpašības ir.daļa no mācīšanas uz- 
devumiem. 

Analizējot pētījumu datus, var minēt šādus svarīgākus 
secinājumus: 

1. Vidusmēra dalībnieka iestāšanās vecums mazpulkā ir 
11,97 gadi. Mazpulkā pavadītais vidusmēra laiks ir 4,8 
gadi. | I 

2. Interesi lauksaimniecībā un mājturībā vairāk kā citi fak- 
tori ir veicinājusi griba pelnīt naudu. 

3. Lielākie sabiedriska rakstura ieguvumi no mazpulka 
darba bija: spējas sastrādāt ar citiem; lielāka interese par 
citiem iedzīvotājiem; runas spēju attīstība; spējas orientēties 

sabiedrībā; labāka apkārtnes vajadzību izpratne un pienākumu 
apziņas attīstība. 

4. Dalībnieku ienākumi rāda, ka mazpulku darbs ir 84%; 
palīdzējis vairot ienākumus, kas izlietoti: 33% skolām un augst- 
skolām, 17% personīgām vajadzībām, 17% laisti apgrozībā, 
12% noguldīti, 5% citām vajadzībām. 

9. 97% domā, ka mazpulku darbam ir noteikta nozīme 
audzināšanā. 64%, domā, ka mazpulku darbs ietekmējis viņu 


"dzīves karjeru. 


6. Darbs mazpulkā ir palīdzējis dalībniekiem iegūt: 98% 
lielāku pašpaļāvību, 72% ierosinājis papildināties izglītībā, 65% 
lasīt labas grāmatas, 64”, vēlēšanos iegūt nekustamu īpašumu, 
83% lauku dzīves lielāku mīlestību, 73% mācījies, kā vest 
grāmatas. 

7. Mazpulku darbā iegūtās vērtīgākās zināšanas bija: sadar- 
bība, domāšana, sports, labākas zināšanas lauksaimniecībā un 
mājturībā, vadītāja spējas, būt labiem pilsoņiem, būt par 
īpašniekiem. 

8. Veidi, kādos mazpulku darbs attīsta vadītāja īpašības: 
dod iespēju vadīt grupas, uzstāties publiski, attīsta pašpaļāvību, 
māca sadarbību un biedrošanos. | 

9. Mazpulku darbs ir ievērojami ietekmējis vēlēšanos būt 
par „kompanjonu*', padomu došanu un sadarbību, un vecāku 
problēmu labāku izpratni. 

10. 89% no dalībniekiem bija biedri citās organizācijās, 
70% darbs mazpulkā ir palīdzējis sekmīgāki strādāt šinis 
organizācijās. 

11. 80% dalībniekiem darbs mazpulkā ir palīdzējis 
skolas mācībās, un 93% darbs mazpulkā nav kavējis skolas 
darbā. 

12. 90% no dalībniekiem bija veikuši savus uzdevumus 
mazpulkā. 

13. 65% darbs mazpulkā ir veicinājis darba uzlabošanos 
lauksaimniecībā un 59% mājturībā. 

14. 66%, domā, ka viņu veselība un brīva laika pavadīšana 
uzlabojušās, darbojoties mazpulkos, un 70% domā, ka mazpulku 
darbs ir nācis par labu apkārtnes sabiedriskai dzīvei. 

15. Lai uzlabotu mazpulku darbu, dalībnieki ieteica: 92% 
uzdot lielākus darbus mazpulkā, 98”, mācīšanai jābūt sistēma- 
tiskākai, 99%, labākas darba uzraudzības nepieciešamību, 80% 
darbā vajadzētu dažādību, 62”, priekšrakstiem darbā vaja- 
dzētu būt pilnīgākiem, 100% vajadzīga lielāka palīdzība no 
augstskolām (agronomiskās palīdzības punktiem). 

Ievērojot to, ka minētos slēdzienus devusi plaša mazpulku 
dalībnieku grupa, kurā reprezentēti pārstāvji no 30 štatiem, tos 
var vispārināt. Šīs domas var palīdzēt noskaidrot mazpulku 
vajadzības, un tās ņemamas vērā programmu sastādot. 


Mazpulku dalībnieki ar vadītāju Amerikā 

Ovionika 


Top jaunā Latvija 


Zemāk minētie temati pārrunājami mazpulku sanāksmēs, 
lai dalībnieki iepazītos ar valsts un sabiedrisko dzīvi. 


Jauns pavasaris iet pāri visai mūsu zemei. Un, kautgan rudens zeltā 
jau sākuši mirdzēt lauki un meži, tomēr visur mēs redzam pavasarīgu 
darba rosmi um darba prieku, kas liecina, ka 


TOP JAUNĀ LATVIJA! 

No mūsu zemes arvien vairāk un vairāk nozūd vecie gruveši un pagā- 
jušo laiku atstātās drupas, dodot vietu jaunām un skaistām celtnēm. Mūsu 
galvas pilsēta Rīga, kuru piemīdījušas tik daudzu caurgājēju un caurbrau- 
cēju kājas, sākusi uzposties. Nozūd vecās, nekam vairs nederīgās celtnes, 
ielas gūst jaunu tērpu, dārzi jaunu krāšņumu. Nākotnes Rīga 
būs latviska! Jau iesākti priekšdarbi arī grandiozā Armijas Ekono- 
miskā veikala, Tiesu pils un kara muzeja celšanai. Brāļu kapu izbūve 
tuvojas noslēgumam, un drīz šis darbs tiks pilnīgi nobeigts. Arī lauki 
uzpošas! Iekšlietu ministrijas komisija uz vietām apskata visas lauku 
un pilsētu ēkas, rūpējoties par veco un neglīto ēku nojaukšanu, lai mūsu 
zeme kļūtu tīra no visiem gruvešiem. Tiek savestas kārtībā ēkas gar vi- 
siem mūsu lielākiem satiksmes ceļiem. Latvijai jātop krāšņai zemei, lai mēs 
tiešām varētu būt lepni uz to. 


PASTA TEKOŠĀ RĒĶINĀ NR. 6000, 

kas domāts ziedojumiem Uzvaras laukuma izbūvei, ienāk arvien 
jaunas summas, pārsniedzot miljonu latu. Ziedo visa tauta — neviens neat- 
raujas. Arī mazpulku organizācija ziedojusi 10,000 darba dienas. 14. au- 
gustā Uzvaras laukumā ieradās pirmie talcinieki — Rigas pilsē- 
tas mazpulku nometnes dalībnieki, un stājās pie laukuma uzmērošanas 
darbiem. Uzvaras laukumam pāri vienmēr jālido rmazpulku tēvu zemes 
mīlestībai un ticībai Latvijas valstij un tautai. 


GAISMU LATVIJAI , 

dos Ķeguma spēkstacija. Projekts, kas tik ilgi bija glabāts raks- 
tāmu galdu atvilknēs, tagad, pateicoties Prezidenta gādībai, ieraudzījis 
dienas gaismu un tiek reālizēts. Pēc trim gadiem lielā elektriskā spēksta- 
cija.sāks darboties um dos 70,000 kilovatu lielu jaudu. „Ķegums būs diže- 
nākais piemineklis ne tikāi latviešu saimnieciskās kultūras uzplaukumam, 
bet arī garam, kas nesenās pagātnes garīgam un saimnieciskam sabruku- 
mam devis jaunu gājumu un jaunu skatījumu. (A. Roga) 

VALSTS PLĀNVEIDĪGĀ SAIMNIECĪBA 

iezīmē robežas, kādās turpmāk risināsies mūsu saimnieciskie pasākumi. 
Jaunais laiks mūs mācījis skatīties nevien tagadnē, bet arī nākotnē. Katram 
resoram uzlikti savi, svarīgi pienākumi, kas veicami nākošā gadā, bet visu 
to darbība saskaņota, lai valsts saimniecībā nebūtu nekādu nejaušību, bet 
valdītu viengabalainība. Sevišķi daudz uzdevumu Zemkopības mi- 
nistrijai un Lauksaimniecības kamerai. Lauksaimniecības 
pacelšana un izveidošana ir viens no valdības galveniem projektiem. Pro- 
jektēta cieto cenu ievešana, jaunu darba paņēmienu un metožu lietošana, 
lauku būvniecības racionālizēšana, vadoties no lietderības principa, lauk- 
strādnieku darba un dzīves apstākļu uzlabošana un t.t. Ka šie projekti 
nepaliks tikai uz papīra, par to liecina | 


PREZIDENTA UN TAUTAS DRAUDZĪGĀS ATTIECĪBAS 

Viņš grib redzēt tautas dzīvi. Pagājušā vasarā viņš tai- 
sījs vairākus garākus izbraukumus (Kuldīgas apkārtne, Ventspils apriņķis 
un jūrmala, Baldone un t. t.), visur interesēdamies par jautājumiem, kas 
saistīti ar mūsu saimniecisko un kultūrālo dzīvi. Prezidents grib redzēt 
tautas patiesās vajadzības, lai varētu tās vispirms apmierināt. 
Tauta to saprot — un tamdēļ arī mīl savu Prezidentu. 


SAIMNIEKU ATGRIEŠANĀS 

saskatāma līdz ar Amatniecības kameras nodibināšanos. 
Pēdējā izlabos tās pārestības, kādas amatniecības lietās latviešiem līdz šim 
bija nodarītas. Citu tautu meistari vienmēr bija centušies iegūt noteicēja vietu 
mūsu valsts amatniecības lietās, un, pateicoties izdevīgiem apstākļiem, tādu 
arī ieguvuši. Tagad šī pārestība novērsta, un Amatniecības kamera iezīmēs 
jaunus ceļus mūsu valsts dzīvē, Ar ceturtās — Darba kameras 
nodibināšanu, 


STRĀDNIEKI ROD ATPAKAĻ CEĻU UZ SAVU TAUTU, 

kurai tie kādreiz bija pazuduši. Lai atceramies tikai Prezidenta vārdus, 
ko tas teicis 25. jūlijā, atklājot Darba kameru: „Šis darba kameras 
atklāšanas gadījums ir tādēļ ar tik lielu un dziļu saturu, un arī līdzekļi, ar 
kādiem centīsies darba kameras aprindas sekmēt un veicināt un arī izpildīt 
darba kameras un darba kameras biedrību uzdevumus un mērķus, lielā 
mērā atšķirsies no agrākiem. Atšķirsies visredzamākā kārtā tai ziņā, ka 
te būs zuduši, būs aizmirsti un vajaga palikt aizmirstam un jāaizmirst 
viss tas, ko varētu saukt par šķelšanu, par atšķelšanos, par atšķelšanu: 
Abus pēdējos vārdus lūdzu paturēt prātā — atšķelšanos un atšķelšanu. 
Nebūs vairāk naida, bet uz priekšu būs visas tautas kopība, būs saticība, 
saderība "un sadarbība. Un tālāk — „lai viņš, (strādnieks) — neskatītos 
uz savu darbu un savām dienām tā, ka viņam atkal nāktu prātā dažkār 
tējās domas, lai viņš to aizmirst, um lai viņš sāktu tā domāt, ka neviens 
Viņa darbs nav domāts tikai tam brīdim, kad viņu dara, vai tikai tai die- 

nai, kad viņu dara, ka neviens viņa solis neizbeidzas ar to brīdi, to acu- 
mirkli, momentu, kad izskan šī soļa dimdoņa, bet ka viņa darbi, un viņa soļi, 
ko viņš sper, ieiet arī nākotnē, un, ka arī viņš ir radītājs tautas un valsts 
mūžīgajos ieguvumos, ka viņš arī ir radītājs tautas un valsts mūžīgai slavai 
un godam.” Šī doma gaišus darīja ari 


STRĀDNIEKU SVĒTKUS, 

kas izvērtās par visas tautas svētkiem. Dziļā saskaņā un vienprātībā 
strādnieki un tauta uzgavilēja savam Vadonim. Un vēl viens zīmīgs 
moments iezīmēja šo svinīgo dienu — strādnieku jaunatne un 
mūsu mazpulku dalībnieki noslēdza sadraudzību, 
kurai jāturpinās uz visiem laikiem.  Darīsim visu, lai tas tā būtu, jo mēs 
visi augam Latvijai — tie, kas dzīvo pilsētās, un tie, kas nāk no laukiem. 


„Vispār jaunatnē vērojama tieksme kļūt 


ATPAKAĻ PIE ZEMES! 

Universitātē šogad iesniegti tikai nedaudz vairāk par 1300 uzņemšanas 
lūgumiem. Jaunie ļaudis sāk redzēt daiļumu, kāds piemīt viņu tēva sētai 
un vairs neilgojas pēc pilsētas — tas ir vienīgais izskaidrojums šādam, 
samērā mazam, studēt gribētāju skaitlim, jo saimnieciskās dabas motīvi te 
nevar būt noteicēji tādēļ, ka saimnieciskie apstākļi visā mūsu valstī 
ir uzlabojušies. 


LATVIJAS KARO6S UZVARAS MASTĀ 

divreiz uzvijās lielā Berlines olimpiādē, kad mūsu brašais soļotājs 
Bubenko un grieķu-romiešu cīkstonis Bietāgs, pēc sīvas konkurences 
iestājās uzvarētāju rindā, izkarojot Latvijai 23. vietu no 56 valstīm. Sasnie- 
gumi nav visai lieli, um tomēr iepriecina: starp tiem, kas noskatījās 
lielās cīņās, bija arī divi mazpulku dalībnieki. i 

Jāatzīmē arī lielais lidojums, kurā piedalījās mūsu hidroplanu 
eskadriļa, plkv. J. Indāna vadībā. Deviņās dienās, apmeklējot 11 valstis 
mūsu lidotāji parādīja izcilu drosmi un lielu gatavību savu pienākumu 
pildīšanai. 

Lielu interesi Stokholmas vēsturnieku kongresā 
modinājis prof. F. Baloža referāts par izrakumiem Latvijas senvēstures pē- 
tīšanai. Noskaidrots, ka izrakumi bagātīgi pārspēj citas Eiropas 
valstis, un tā ir zīme, ka mūsu senču kultūrālā dzīve stāvējusi uz ļoti augs- 
tas pakāpes. Mazpulku organizācijas pienākums ir sekmēt Vēstures pētī- 
šanas institūta darbu, iesūtot attiecīgus materiālus par sava novada vēsturi, 
jo bijušais un tagadējais ir tik ciešā sakarā, ka mēs tiklab no viena, kā 
no otra varatn daudz mācīties. Mums pašiem jāprot godāt sevi, lai arī 


CITI MŪS GODĀTU. 

Latviju šogad ir apciemojuši daudz ārzemnieku, piemēram, — Lielbri- 
tānijas saimnieciskā delegācija, mūsu vecais draugs angļu ģenerālis Berts, 
čechu kooperātors Klindera un c. Par mazpulkiem sevišķi  interesējušies 

— (Čechoslovākijas lauksaimniecības akadēmijas ģenerālsekretārs prof. 
E. Reichs umLietuvas mazpulku organizācijas augstākie vadītāji, agr. 
Tiškusu .ueiļunas. Par mūsu zemi un tās sasniegumiem ārzemju 
viesi izteikušies ļoti atsaucīgi. Tāpat atzinību izpelnījusies arī mūsu maz- 
pulku organizācija. Starp Latvijas un Lietuvas mazpulku 
jaunatni turpmāk tiks nodibināta cieša sadrau- 
dzība. Jau nākošā vasarā paredzēti savstarpējie apciemojumi, un, ja 
apstākļi to atļaus, arī kopēja nometne. Brāļu tautu jaunatnei jāsadodas 
kopējam darbam, jo to prasa mūsu tuvā radniecība un kopēja likteņa ceļi. 
Baltijas valšķu savienībai nākotnē jātop par faktu, kas nebalstās tikai uz 
papīrā rakstītiem noteikumiem, bet uz ciešas savstarpējas brālības un sadrau- 
dzības. 


LAI AR SAULI LAUKĀ EJAM! 

— šai savai devīzei mazpulki palikuši uzticīgi ārī pagājušā vasarā. Inspek- 
toru ziņojumi par mazpulku darbu visumā ir atsaucīgi. Visus savus pie- 
nākumus mazpulku dalībnieki izpildījuši čakli un apzinīgi, uzrādot labas 
sekmes. Nākušas klāt vairākas desmitis jaunu mazpulku diženo un rudenī, 
Pļaujas svētku un Rēzeknes izstādes laikā, notika arī jaunu līdumnieku 
iecelšana un izraudzīšana. Mazpulku dalībnieki paliek uzticīgi savai de- 
vīzei 


AUGSIM LATVIJAI! 

Pagājušā vasarā notika daudzas mazpulku nometnes visos 
novados. Dobeles rajona mazpulkus nometnē apcie- 
moja arī mazpulku Virsvadonis — mūsu Prezidents 
Dr. K. Ulmanis. 

Sakot savu plašo runu par mazpulku uzdevumiem un pienākumiem, 
Prezidents pateica arī to, ko viņš no mazpulku orga»= 
nizācijas gaida un prasa: „Mēs varam teikt, ka mūsu maz- 
pulki ir laba skola, kā gatavoties lielajai dzīvei, kā pierast pie tās uzde- 
vumiem, darbiem, to pildīšanas un izvešanas. Mēs še mazpulkos mā- 
cāmies vēl vienu lietu, kuru es gribētu nosaukt vārdā: mēs mācāmies pā- 
zīt lielu spēku dzīvē, kas pastāv iekš tam, ka, ja kautkādu uzdevumu, vai 
darbu nevar padarīt viens cilvēks, tad divi var; ja divi par maz, tad trīs 
var; ja vajadzīgs, var ņemt palīgā vai visu pagastu, visu apriņķi, pilsētu, 
vai valsti. Mēs liekam skanēt vārdiem vienība, vienprātība, kopā 
iešana, kopā turēšanās. Mazpulkos jaunā paaudze tiek pie visām 
lietām pieradināta jau no mazām dienām. Bez šīs vienprātības un vienī- 
bas atzīšanas un pildīšanas dzīvē uz katra soļa mēs labi zinām, ka nevar 
būt un nebūs Latvijas, par kuru varētu piepildīties "mūsu lūgšana — Tev 
mūžam dzīvot, Latvija!.. 

Es prasu no jums, lai šie divi vārdi — Augsim Latvijai — 
nekad neatskanētu no jūsu lūpām sekli un auksti, lai jūs katrreiz izjustu šo 
vārdu atbalsi savā sirdī un lai jūsu sirdis tad, kad jūs šos vārdus sakāt, 

un arī pēc tam, atgādinātu un liktu par jaunu jums izjust, ka, šos vārdus 
sakot, jūsu sirdīm būs iedrebēt, jūsu sirdīm būs sasiet jaunā sajūsmā, 
jaunā mīlestībā. Jums vajaga apzināties šī aicinājuma lielo nozīmi, šī ai- 
cinājuma, kas tai pašā reizē ir arī solījums. Šie vārdi ir solījums, ka jūs 
augsit Latvijai, kas lai būtu mūžīga un par ko jūs sakāt un domājat — 
Tev mūžam dzīvot, Latvija!" Latvija lai mūžam dzīvo kā pērle, jūras 
apskalota, saules, mīļās, labās, gaišās, karstās saules apstarota, apgaismota 
un sildīta, mūsu siržu mīlēta un mūsu roku, mūsu visu spēku un zināšanu 
celta, un mūsu krūtim un rokām aizstāvēta un sargāta Latvija tagad un 
visos laikos." 

Mazpulku vidū Prezidents uzkavējās gandrīz visu dienu, liecinādams, 
ka šī organizācija viņam ir mīļa un tuva. 

Mazpulki toslēguši citšu TG d Z$b ku 
arī ar aizsargu organizāciju, dāvinot pēdējai, (resp. 
Liepājas, Aizputes un Kuldīgas aizsargu pulkiem) vairākas patšautenes. 
Tādām pat draudzīgām attiecībām jāvalda arī citos novados. 

Mazpulku organizācijas vadībā pagājušā mēnesī notikušas dažas pā r- 
maiņas. Par nodaļas vadītāja palīgu uz Zemkop. Ministriju aizgājis 
līdzšinējais Liepājas novada mazpulku inspektors agr. Zītars. Viņa vietā 
pagaidām pieņemts agr. Grīnbergs. Par Daugavas novada mazpulku 
inspektoru pieņemts agr. Uiska. 

Līdz ar nometņu sezonas slēgšanu sākusies gatavošanās rudens 
ražojumu apskatēm un lielajai Rēzeknes izstādei. 


Mazpulki Daugavas krastos 

MAZPULKU DALĪBNIEKU VADONIS LOPKOPĪBĀ, 
pārskats par jaunlopu audzēšānas gaitu um audzēšanas izmaksu. Mazpulku 
literātūras 20. Nr. LLK izdevums 52 lpp., cena 50 snt. 

Katram mazpulka dalībniekam, kas grib nodarboties lopkopības grupā, 
vispirms jāapgādājas šī grāmata, kurā doti īsi norādījumi par jaunlopu 
audzēšanu un ailes grāmatvedībai — šī vadoņa trūkums bija ļoti stipri 
jūtams. 


DIEVIŠĶĀ KOMĒDIJA — Dante 
J. Māsēna tulkojumā, prof. K. Strauberga redakcijā. Revidēts otrs iespie- 
dums Valtera um Rapas a/s izdevumā. Maksā Ls 6.—. 

Par „Dievišķo komēdiju" jau daudz rakstīts un to mācās arī skolās, tāpēc 
par šo darbu te nenākas vairs runāt. 

G. Dorē illūstrācijas piešķir šai grāmatai sena izdevuma iespaidu. Orī- 
ģināli un skaisti ir N. Strunka zīmētie grāmatas vāki. Nesa- 
skaņas rodas tikai Strunka zīmējumiem tekstā, kas mav pieskaņoti Dorē 
illūstrāvijām. 

Šo grāmatu negribas novietot uz plaukta, to gribas turēt uz galda, 
lai vaļas brīžos pašķirtu un palasītu kādu skaistu vietu. 


LATVIJAS ZEME, DABA UN TAUTA — 2, sējums 
profi. N. Maltas un doc. P. Galenieka redakcijā, Valtera un Rapas a/s izde- 
vumā, 640 Ipp., maksā Ls 8.—. 

Saturā: Latvijas floras vēsture, Latvijas ziedaugi, Latvijas sporaugi, 
Latvijas meži, Latvijas purvi. Dabas pieminekļi Latvijā. Latvijas zīdītāj- 
dzīvnieki. Latvijas putni, Latvijas rāpuļi un abinieki. Latvijas zivis, 
Latvijas kukaiņi. Latvijas zeme un dzīvnieki. 

Otrā daļa labi piekļaujas I daļai un ar skaistiem foto attēliem un 
krāsainām gleznu reprodukcijām pat pārspēj to. Izskatot un saliekot šīs 
abas daļas kopā, ar nepacietību jāgaida vēl 3. daļa, lai šī Latvijas dabas 
vārdnīca būtu pilnīga un kā rokas grāmata dabūjama audzinātājiem vaja- 
dzīgo ziņu iegūšanai. B. R. 
VADĪTĀJS Aleksandra Sīka 
LSCO izdevums, rokas grāmata skautu vadītājiem, 88 Ipp., maksā 60 sant. 

A. Sīka ir viens no spējīgākiem un iecienītākiem Ungārijas jaunatnes 
vadītājiem. 

Lietišķi un ar pārliecību viņš apraksta jaunatnes vadītāja uzdevu- 
mus. Vispirms iztirzājums, kādam jābūt jaunatnes vadītājam, tad vadītāju 
attiecības ar jaunatni, jaunatnes pašdarbība, vadītāja uzdevumi, par sodī- 
šanu, vadītāja audzināšanas iespējas nometnē. Lasot šo grāmatu, skaidri 

daži vadīšanas jautājumi, par kuriem līdz šim maz domāts un rodas vēlē- 
šanās vairāk nodoties darbam un to padarīt labāku. Lai gan šī grāmata 
domāta skautu vadītājiem, tad, ievērojot tās paidagēūģisko raksturu, tā 
der arī mazpulku vadītājiem un tā dos vielu iztirzājumiem un pārru- 
nām mazpulku vadītāju sanāksmēs. B. R. 


MARŠALS FERDINANDS FOŠS — J. Ozols 
370 Ipp., „Zēmnieku Domas" izdevumā, 1936. 

Lielas vēsturiskas norises gan notiek, piedaloties lielām masām, bet 
vienmēr tikai dažu lielu personību vadībā. Daudzi dara, tikai daži vada.. 
Šo nedaudzo vadītāju personību lielajā iespaidā ir visas norises. Lai tās 
saprāstu, ir jāzina ne tikai apstākļi, bet jāpazīst arī vadoņi. 

Vēstures gaitās mainās apstākļi, apkārtne, faktori, bet cilvēks mainās 
maz. Maz mainās arī īpašības, kas vajadzīgas vadonim, tāpēc pazīt pa- 
gātnes vadoņus nozīmē spēt nojaust un saprast tagadnes vadoņus. 


J. Ozols savā grāmatā iepazīstina mūs ar vienu no nesenās pagātnes 
vēsturisko notikumu vadoni — Sabiedroto armiju virspavēlnieku Pasaules 
karā maršalu Ferdinandu Fošu. 


Grāmatas septiņpadsmit nodaļās viņš stāsta par maršala bērnību, jau- 
nību, par apkārtnes un notikumu iespaidu, par to, ka tautas vajadzības 
liek atsacīties no personīgā un mainīt nodomu un dzīves gaitas. Jauneklis 
netop inženiers, bet virsnieks. Blakus runātājiem klusi darītāji veic 
darbu. Tāds darītājs ir arī Fošs. Ar lielu enerģiju viņš veic darbu un 
veido sevi vēl lielākam darbam. Padziļinās viņa zināšanas, attīstās vado- 
ņa skats, veidojas liela cilvēka raksturs. 

Tad nāk nodaļas par to, kā tajā pat laikā risinās un mezglojas Eiro- 
pas polītisko spēku pavedieni, kā samācas pasaules kara negaiss. Tie ir 
samērā neseni notikumi, bet tikai tagad tos varam skatīt objektīvā gaismā. 
Notikumus pārdzīvojot, būtisko bieži aizsedz sīkumi, neredzamo faktoru 
nezināšana laupa skaidrību. 

Sākas karš. Lielajā cīņā ierauti miljoni. Savā vietā ir Fošs. Viņš ir 
viens no tiem, kuri saprot, kas notiek un zina, kas notiktu tad, ja faktori 
būtu citādi, kā tie ir. Spējīgo izlases siets taismi ārkārtējos notikumos 
drīzi izceļ ģenijus. No karavadoņu rindām drīz izdalās arī Fošs. Rak- 
sturs, zināšanas, prasme um drosme rīkoties virza viņu augstāk un augstāk, 
kamēr viņš kļūst par Sabiedroto spēku virspavēlnieku un uzvaras cīņu vā- 
dītāju līdz uzvarai. 

Ātri iet laiks, ātri risinās notikumi, ātri paiet cilvēka mūžs. Tikai 
atskatā iespējama notikumu pilnīga izpratne un personu nozīmes atskār- 
šana, Grāmatas beidzamās nodaļas vērtē maršala Foša personības lielumu, 

rāda viņa lielo nozīmi Pasaules kara gaitās. 
| Tiem, kam jāievada Pēckara laikmeta jaunatne dzīvē, vērtīgi izlasīt 
šo grāmatu, lai skaidrs būtu piemērs, stāstot jaunatnei par to, kas ir per- 
sonība, patriots, liela darba darītājs. L. 

ZEMES DZIESMAS — Vilis Cedriņš 
Antoloģija, „Zemnieka Domas" izdevums 1936. 


Dzeju krājumiem, kuros apdziedāta mīla, varonīgums, darbs un t. t., 
tagad pievienojusies šī jaunā un apdāvinātā dzejnieka V. Cedriņa grāmata, 
kas sumina mūsu visu māti — zemi un zemnieku. Šķiet, ka visai grā- 
matai cauri vijas noskaņa, kas izteikta vienā no pirmiem kopojumā ievie” 
totiem darbiem: 

„Es zemes ilgojos, tās zemes dziļās, 
Kas visu sevī paglabā un bed; 
Gan maldās pravietis un pētnieks viļas, 
Bet nevi] ceļš, kas tuvāk zemei ved. 
(Elza Stērste) 

Vienkāršs un skaidri pārskatāms ir grāmatas sadalījums. Tur zeme ap- 
dziedāta četru gadskārtu laikā, un no saulainiem pavasara putniem mēs 
nonākam līdz dzejām, kur uz mums runā ziemas baltais klusums un miers. 
„Zemes dziesmas" ir vērtīgākā no visām antoloģijām, kas pēdējā laikā pa- 
rādījušās grāmatu tirgū. No šīs grāmatas lapas pusēm uz mums 
runā dzimtās zemes lielais krāšņums, kas mums dziļi jāieslēdz 
savās sirdīs. (Grāmatu kā balvu Lauksaimniecības kamera šogad pasniegusi 
arī tiem mazpulku vadītājiem, kas 5 gadus pašaizliedzīgi strādājuši balt- 
zaļā karoga ideālu piepildīšanai dzīvē. Par šo darbu Vilim Cedriņam pie- 
nākas silts paldies. Arn. L. 


PAR SVĒTO UN LABO — Dr. theol. Alb. Freijs 
Reliģiskas un ētiskas apceres. Valtera un Rapas akc. sab. apgāds. 1936. g. 


Alb. Freija grāmata „Par svēto un labo" ir darbs, kas, kā to jau rāda 
pats grāmatas nosaukums, apgaismo reliģijas un ētikas problēmas.  Patei- 
coties grāmatas autora vienkāršai valodai um nemākslotam domāšanas vei- 
dam, šo darbu varam lasīt ar patiesu interesi un aizrautību. Tur apska- 
tīts jautājums par reliģijas būtību, par reliģijas un tikumības savstarpējām 
attiecībām, par tikumu un pienākumu, vērtībām un t. t. Meklējot jaunas 
atziņas cittautu izcilāko reliģijas filosofu un psīchologu darbos (Augustīns, 
Fridrichs Šteiermachers, Hanss Drišs u. c.), grāmatas autors tomēr neaiz- 
mirst dziļāki ieskatīties arī mūsu pašu rakstnieku reliģiozo pārdzīvojumu 
pasaulē, vispirms piegriezdamies Saulieša reliģiozām izjūtām un atziņām. 
Šādu darbu turpinot, mums, varbūt, reiz izdosies atrast raksturīgākos mo- 
mentus kristiānisma pārdzīvojumam latvju tautas dvēselē, un tas būtu liels 
ieguvums arī tīri praktiskā ziņā, jo pēc tā mēs varētu pārveidot kultu un 
dievkalpojuma kārtību. — Šai grāmatā iespiests arī Alb. Freija darbs 
„Tautas vienības ētiskie pamati”, kas rāda, ka ceļš, pa kuru mēs tagad 
ejam, ir pareizs un ētiski pamatojams. Tāpat aplūkotas citas akūtākās 
dienas problēmas, piemēram, ticības mācības jautājums skolā, baznīcas un 
valsts attiecības un to kārtošana un t. t. 

„Par svēto un labo" ir grāmata, kuru var ieteikt mazpulku vadītājiem, 
kas interesējas par reliģijas un tikumības jautājumu apgaismojumu jaunākā 
laika atziņu gaismā. A L. 


MAZPULKU DALĪBNIEKU VADONIS BIŠKOPĪBĀ 1. gadam — P. Rizga 
LLK izdevums. Mazpulku literātūra 21. nr. 48 Ipp., maksā Ls 0,50. 


Jau sen mazpulku dalībnieki — biškopji prasīja savu rokas grāmatu — 
vadoni, un nu tas ir gatavs. Saturā apskatīta biškopības attīstība, dravo- 
šanas svarīgākās zināšanas, moderno stropu būve. Vadoni grezno daudzas 
illustrācijas. Biškopības programma mazpulkiem sadalīta 3 posmos — 
gados. Šis vadonis ir domāts pirmajam gadam. Turpmākos gados dalīb- 
nieki iepazīsies ar sīkāku medus produktu izvērtēšanu un dravošanas spe- 


citālām zināšanām. 
Noteikumi 


Instrukcija par mazpulku vaditāju nosaukumu 


Latvijas mazpulku Virsvadonis. 

Latvijas mazpulku vadītājs (LLK priekšsēdis). 

Latvijas mazpulku priekšnieks (LLK Mazpulku un jaunatnes audz. nod. 
vadītājs). 

Latvijas mazpulku pārzinis (LLK Mazpulku nozares vadītājs). 
Mazpulku novada inspektors. 

Mazpulku rajona vecākais. 

Mazpulku rajona instruktors. 

Mazpulka vadītājs. 

Mazpulka vadītāja palīgs. 

10. Mazpulka sekcijas vadītājs. 

Instrukcija par mazpulka karogu 


1. Mazpulka karogs ir mazpulka vienības simbols. Mazpulka karoga krā- 
sas — % balts — % zaļš. Karoga samēri — garums 150 cm, platums 
80 cm. Karoga vidū — mazpulka emblēma — četrlapaina āboliņa 
lapiņa (25X25 cm), augšējā stūrī pie kāta — valsts karogs (25 x 16 cm), 
apakšējā stūrī (diagonāli) mazpulka reģistrācijas numurs (15 cm). Virs 
mazpulka emblēmas — mazpulka nosaukums. Visi uzšuvumi — zelta 
dzeltānā krāsā. Kāts — brūnā krāsā, 2,75 m garš un 11 cm apkārtmērā. 

Mazpulka karogs 9/4 





Mazpulku karoga krāsu nozīme: 

Baltā — dzīve, pēc kuras cenšamies un baltai, skaidrai jābūt 
katra mazpulka dalībnieka sirdij. 

Zaļā — visas mūsu nākotnes cerība slēpta mūsu zaļajos laukos, 
mežos, pļavās — Latvijas lauksaimniecībā. 
Karoga vidū — četrlapainais āboliņš, kas simbolizē mazpulku centie- 
nus pēc skaidrākām domām, taisnības un kvēlākas sajūsmas, pēc čak- 
lākūm rokām un labākas veselība:. Četrlapainais āboliņš ir arī laimes 
zīme, bet laimei pa priekšu iet darbs. Visaugstākā vietā.karogā ir 
Latvijas valsts krāsas, jo arī visi inazpulku centieni veltīti vismīļākai 
un visaugštāki vērtējamai — mūsu tautai un valstij. Karogu satur 
brūnais kāts — Latvijas zeme — pamats, uz kura celta visa mūsu dzīve. 
Karogs ir mazpulka īpašums, kas jāglabā mazpulka kopējās telpās vai 
pie mazpulka vadītāja. 
Karogs jālieto tikai ar mazpulka vadītāja atļauju svinīgos gadījumos. 
Mazpulku karogs jānes mazpulku gājienā priekšgalā aiz valsts karoga 
(ja tādu gājienā lieto), attiecinot uz mazpulku karoga instrukcijas par 
valsts karoga lietošanas $$ 4, 5, 6, 7. 

Ja nes vienu mazpulku karogu, to pavada katrā pusē pa vienam 
mazpulka dalībniekam. 
Sēru gadījumos mazpulka karogs pārvelkams ar sēru drēbi vai pie ka- 
roga kāta, virs karoga, piestiprināma sēru lenta (10 cm plata, 200 cm 
gara — piestiprinot lentas vidu). 
Pēc mazpulka darbības izbeigšanas vai karoga lietošanas tiesību at- 
ņemšanas, karogs jānodod Latvijas Lauksaimniecības kameras Mazpulku 
un jaunatnes audzināšanas nodaļai. 

Piezīme — Karogu drīkst lietot tikai pēc tā iesvētīšanas, ko iz- 

dara mācītājs. 
Bez galvenā karoga (ar uzrakstu un numuru) mazpulks var iegādāties 
otru karogu bez uzraksta un numura, ko izkar redzamā vietā mazpulku 
sanāksmēs — visos mazpulka sarīkojumos un izstādēs, kur mazpulks 
piedalās, pāri mazpulka izstādījumiem. 

L. mazpulku pārzinis 


Mazp. sekcijas vadītājs 





Mazp. saimes vecākais 


L. mazpulku vriekšnieks 


Maz». vadītāja palīgs 


Maz». 





valdes loceklis 





Mazpulka priekšnieks 














Projekts 


Instrukcija par mazpulku amatpersonu 
€ atšķirām 











10. 


11. 


Mazpulku Virsvadonis uz kreisās kabatas nēsā baltu emaljētu rombu 
ar zelta sauli un stariem, kuras vidū zaļa mazpulku nozīme. Romba 
apakšējo daļu sedz sarkanm-balts-sarkans valsts karogs, ap rombu apvīts 
sudraba ozollapu vaiņags. (Sīkāki noteikumi sekos.) 

Latvijas mazpulku vadītājs (LLK priekšsēdis) uz kreisās kabatas nēsā 
inspektora nozīmi (baltu rombu ar zelta sauli, mazpulku nozīmi un nā- 
cionālām krāsām) un trīs zeltītas četrlapainās āboliņa lapas. 

Latvijas mazpulku priekšnieks (LLK Mazp. un jaun. audz. nod. vad.) 
nēsā inspekt. nozīmi un divas zeltītas četrlapainās āboliņa lapas. 
Latvijas mazpulku pārzinis (LLK Mazpulku nozares vadītājs) nēsā in- 
spektora nozīmi un vienu zeltītu četrlapaino āboliņa lapu. 

Novada inspektors — nesā idspektora nozīmi, virs nozīmes trīs zelta 
svītras 4x 0,5 cm, zem nozīmes novada pirmos burtus, izšūtus zaļā 
krāsā 2 cm augstus un 2,5 m/m platus (blok). 

Rajona vecākais — inspektora nozīmi ar divām zeltītām svītrām un 
novada iniciāļiem. 

Rajona instruktors — inspektora nozīmi ar vienu zelta svītru um no- 
vada iniciāļiem. 

Mazpulka vadītājs nēsā vadītāja nozīmi (baltu rombu ar sudraba 
sauli, mazpulka nozīmi ar nācionālām krāsām), virs nozīmes trīs sud- 
rabotas svītras 4x0,5 cm. Zem nozīmes mazpulka numurs, izšūts zaļā 
krāsā, 2 cm augsts un 2,5 m/m plats (blok). 

Vadītāja palīgs — vadītaja nozīmi ar divām sudrabotām svītrām un 
zaļu mazpulka numuru. 

Sekcijas vadītājs — vadītāja nozīmi ar vienu sudrabotu svītru un zaļu 
mazpulka numuru. 

Mazpulka rriekšnieks nēsā uz kreisās kabatas mazpulku nozīmi — zaļu 
četrlapaino āboliņa lapu. Virs nozīmes trīs zaļas svītras 4 x 0,5 cm. 
Zem nozīmes mazpulka numuru, izšūtu zaļā krāsā 2 cm augstu un 
2,5 m/m platu (blok). 

Mazpulka valdes loceklis — mazpulka nozīmi ar divām zaļām svītrām 
un mazpulka numuru. 

Mazpulka saimes vecākais — mazpulka nozīmi, vienu zaļu svītru un 
mazpulka numuru. 

Mazpulku vadība, inspektori, rajonu vecākie un rajonu instruktori nēsā 
pelēku cepuri ar zaļu iešuvi un melnu nagu. Priekšpusē virs naga 
zīmotne — zeltīta četrlapainā āboliņa lapa. Gar cepures sānu uzloku 
0,5 cm plata zeltīta svītra. 

Mazpulku vadītāji — sudrabotu zīmotni un gar uzloka malu sudra- 
botu svītru. 

Mazpulku dalībnieki nēsā oksidētu zīmotni un gar uzloka malu zaļu 
svītru, 

Mazpulku inspektrises — vadītājas un dalībnieces nēsā galvas segu — 
pelēku cepuri ar balti zaļu apmali 1:1 cm. 

Galvas segas kreisā pusē mazpulku nozīme — inspektrisēm zeltīta četr- 
lapainā āboliņa lapa, mazpulka vadītājām sudraba un dalībniecēm 
oksidēta. 


Projekts 


Instrukcija par mazpulku vaditāju standartiem 


1, 


DN 


D 


Mazpulku vadītāji var lietot standartus pie mēchaniskiem satiksmes 
līdzekļiem, nometnēs un citos sarīkojumos. 

Standarti pagatavoti mo baltas drānas 20 cm platumā un 40 cm 
garumā. 

Mazpulku virsvadoņa standarta zaļo mazpulku nozīmi ietver zelta ozol- 
lapu vaiņags ar sarkanbalti sarkanu krustu. 

Latvijas mazpulku vadītāja standarta zaļo mazpulka nozīmi ietver 
dzeltenais vārpu vaiņags ar horicontālu sarkani balti sarkanu svītru. 
Latvijas mazpulku priekšnieka un Latvijas mazpulku pārziņa standarta 
vidū zaļa mazpulku nozīme ar horicontālu sarkani balti sarkanu svītru vidū. 
Mazpulku inspektora standarts — zaļa nozīme vidū, gar vienu malu 
sarkani balti sarkana vertikāla svītra um stūrī novada iniciāļi 
zaļā krāsā. 

Mazpulku vadītāju standarta vidū zaļa mazpulku nozīme, gar malām 
zaļas svītras un stūrī mazpulka numurs zaļā krāsā. 


Instrukcija mazpulku formas tērpu lietošanai 


| 


Mazpulku dalībnieki formas tērpu lieto izejot ārpus mājas un sabiedrībā, 
ierodoties mazpulka sanāksmēs, mazpulka, valsts svētkos un citos svi- 
nīgos sarīkojumos, kad mazpulka dalībnieks vēlas uzstāties kā mazpulku 
organizācijas loceklis. 

Mazpulku formas tērps nav lietojams netīros darbos, kuros jāvalkā īpašs 
darba tērps. I 

Mazpulku dalībniekiem vienmēr jārūpējas par to, lai viņu formas tērps 
būtu tīrs, atrastos kārtībā un saskanētu ar formas tērpa noteikumiem. 
Formas tērpā mazpulka dalībniekiem jāuzvedas disciplinēti un korrekti 
vienmēr un visur. 

9 Formas tērpā visiem mazpulku dalībniekiem obligāti jāsasveicinās, 


kaut arī tie nebūtu. pazīstami. Jaunākais mazpulka dalībnieks pir- 
mais sveicina vecāko, un mazpulka dalībnieki sveicina visus vadī- 
tājus. 


O 


Mazpulku dalībnieki drīkst lietot vai nu tikai pilnu formas tērpu, vai 
arī tikai mazpulku formas cepuri, staigājot privātās drānās. Arī šai 
gadījumā tam jābūt pieklājīgam un tīram. Nav atļauts pārējos maz- 
pulku formas tērpa piederumus (svārkus, kreklu, bikses un t. t.) lietot 
kopā ar citiem privāta tērpa piederumiem. 

7 Nekādi patvaļīgi formas tērpa grozījumi nav atļauti. 

8 Citu organizāciju nozīmes, emblēmas, žetoni un t. t. pie mazpulku for- 
mas tērpa nēsājami tikai ar vietējā novada inspektora vai Lauksaimnie- 
cības kameras Mazpulku un jaunatnes audzināšanas nodaļas atļauju. 

9 Latvijas un ārzemju ordeņu lietošanai pie mazpulku formas tērpa at- 

ļauja nav izprasāma. 

Piezīme: Visiem mazpulku vadītājiem un dalībniekiem formas 
tērpu ieteicams iegādāties pēc iespējas ātrāki. 


R. DZĒRVE, 
Latvijas mazpulku vadītājs 


J. ANDERSONS, 
Latvijas mazpulku priekšnieks 


Noteikumi par braukšanas maksas paze- 
minājumu mazpulku dalibniekiem 


Mazpulku dalībnieku grupām, ne mazākām par 5 personām, braucot uz 
sacīkstēm, sanāksmēm, ekskursijās u. t. t. ar vadītāja izdotu pieprasījumu, 
ir tiesība visās dzelzceļu stacijās saņemt 50% braukuma maksas pazeminā- 
jumumu visu cauru gadu. 

To nosaka Dzelzceļu Virsvaldes 334. rīkojums (Publ. „Valdības Vēstnesī" 
1935. g. 24. aug. 191.- numurā): 


Apstiprinu 1935. g. 23. augustā. Satiksmes ministrs B, Einbergs. 


334. rīkojums 
par braukuma maksas pazeminājumu mazpulka dalībnieku braucieniem pa 
valsts dzelzceļiem. , 


1. Saskaņā ar ministru kabineta š. g. 12. augusta lēmumu, mazpulku 
dalībnieku grupas, ne mazākas par 5 personām, pārvadājamas pa valsts 
dzelzceļiem 3. kl. vagonos par 50% pazeminātu braukšanas maksu. 

2. Braukuma maksas pazeminājuma iegūšanai mazpulku dalibnieku 
grupām jāiesniedz izbraukšanas stacijā mazpulka vadītāja vai attiecīgas 
skolas pārziņa pieprasījums pēc šāda parauga: 

(Paraugs.) 
ELIASA VESERA stacijas priekšniekam 


Lūdzu pārvest pa valsts dzelzceļiem 3. kl. vagomā m0... emt 


stāčijas lidz sa btuciāli V i a a 
(mazpulka nosaukums) 


mazpulka dalībnieku grupu, skaitā ------ tm personas (tanī skaitā 
(vārdiem) 


šieka eee. līdz 12 gadiem vecas personas), aprēķinot braukuma maksu sa- 


skaņā ar Dzelzceļu virsvaldes 1935. g. 334. rīkojumu ar 50 % pazeminājumu. 


Pieprasījums derīgs no 19----- g. aaa lidz: T9 = pa 
Mazpulka 
vai skolas (Mazpulka vadītāja vai skolas pārziņa paraksts) 
zīmogs 


3. Kā turp-, tā atpakaļbraucienam vajadzīgs atsevišķs pieprasījums. 
Braucieniem no vietām, kur atrodas valsts dzelzceļu ceļojumu un transporta 
biroji („Celtrans*), pieprasījumus braukuma maksas pazeminājumam var 
iesniegt arī pēdējiem. 

4. Ļīdz 12 g. veciem mazpulku grupu dalībniekiem braukuma maksas 
50 % pazeminājums aprēķināms no bērniem noteiktās braukuma maksas, 
bet vecākiem dalībniekiem — no maksas, kāda tarīfā noteikta pieaugušiem 
pasažieriem. 

5. Stacijas pret pieprasījumiem minēto grupu braucieniem izsniedz 


dažādu ieņēmumu kvīti un ekskursantu kuponus, bet „Celtrans” grupu 


braucienu biļeti un minētos kuponus. 

6. Pieprasījumus, kā attaismojošus dokumentus, stacijas pievieno da- 
žādu ieņēmumu kvīts norakstam, bet „Celtrans* — grupu braucienu biļe- 
tes norakstam, i | 

T. Vilcienu kontrolējošām personām jāpieprasa mazpulku grupu dalīb- 
niekiem uzrādīt reizē ar braukšanas dokumentiem arī mazpulka dalībnieka 
apliecību (biedru karti). Kas šādu apliecību nevar uzrādīt, uzskatāmi par 
pasažieriem ar nepietiekošu biļeti. 


Rīkojums stājas spēkā ar 1935. gada 27. augustu. 


Dzelzceļu galvenā direktora palīgs K. Spriņģis. 
Finanču direktors H. Mazkalniņš. 

Norādijumi mājsaimniecibas grupām 
mazpulkos 


Pārbaudot mājsaimniecības grupu darbību, novērots, ka darbu gaita 
ir ļoti dažāda. Nākas sastapties ar daudzām nopietnām kļūdām un pār- 
pratumiem. 

Jaunā mājsaimniecības programma ir sadalīta trijās nozarēs: 1. ēdienu 
gatavošana, 2. rokdarbi, 3. mājas kopšana, Katra atsevišķa nozare ir sada- 
līta trijos posmos. Katrs posms izņemams gada laikā. 


Darbu kārtība ir šāda: rudenī, pirmajā sanāksmē pēc ražojumu apska- 
tes, dalībniecēm jāizšķiras, kādā grupā viņas strādās nākošā darbības gadā. 
Ja meitenes izvēlas mājsaimniecību, tad viņām jāvienojas par vienu nozari 
un vienu posmu. Vienā nozārē var strādāt vairākus gadus nepārtraukti, 
vai arī ar pārtraukumiem, strādājot katru gadu citā nozarē. Programma ir 
tā iekārtota, ka katrā posmā jaunākās dalībnieces var veikt vieglākus 
darbus, bet vecākās grūtākos. Lai darbus un līdz ar to sekmes būtu iespē- 
jams salīdzināt, tad vismaz trijām visu gadu jāstrādā pilnīgi vienādi - darbi. 
Gada laikā jāpaveic viss tas, kas prasīts attiecīgajā programmas posmā, 
lai parādītu darbu apskatē. Bez tam teērētiski jāzina atbildēt uz visiem 
jautājumiem, kādi ir ievietoti programmas daļā „Kas jāiemācās". 

Blakus programmas darbam dalībniecēm noteikti katru vasaru ir jā- 
konservē dažādi augļi un dārzāji. Par konserviem jāved grāmatvedība. 
Vēlams, lai dalībnieces vienu daļu no konservējamā materiāla izaudzētu 


„pašas. Mājsaimniecības grupas dalībnieces var piedalīties arī laukkopībā 


un lopkopībā, bet šos darbus var uzskatīt tikai kā blakus nodarboša- 
nos. Rudenī, darbus novērtējot, godalgas šķiru noteic galvenais 
darbs, šinī gadījumā mājsaimniecība. 

Pēc viena darbības gada noslēgšanas dalībniecēm atkal jāziņo, kādā 
grupā tās strādās nākošo gadu — laukkopības, sakņkopības, lopkopības, 


vai mājsaimniecības. Ja mājsaimniecības — tad kādā nozarē un kādā 
posmā. 


Meitenes vienā gadā var uzņemties arī vairāku nozaru darbus mājsaim- 
niecības grupā. Bet vadītājiem un vadītājām tādā gadījumā jāuzņemas at- 
bildība, ka dalībnieces uzsāktos darbus gada laikā tiešām pabeigs. Ja 
viņas nebūtu tik spējīgas, tad nevajaga pieļaut uzņemties vairāku nozaru 
darbus. 

Vēlams, ka katrai nozarei būtu sava vadītāja 


Mājsaimniecības grupas dalībnieces, kas līdz apskatei nebūs programmā 
prasītos darbus vienā posmā veikušas, nevarēs iegūt godalgas. 

Tā kā šogad mājsaimniecības grupas dibinājās stipri vēlu, tad viena, 
otra nevarēs izvēlēto programmu līdz mazpulka ražas apskatei nobeigt. 

Rodas jautājums, kā tādos gadījumos rīkoties. 

Normāli būtu, ka mazpulks katru gadu rīko vienu kopēju darbu — 
ražas — lopu apskati. Dabīgi, ka šai apskatei jānotiek rudenī, kad beidzas 
veģetācijas periods. Tādēļ mājsaimniecības grupu vadītājām darbi jāiekārto 
tā, lai programmu varētu pabeigt rudenī. 


Šo rudeni varam sastapties ar divējādām grūtībām: 


1) Mazpulku dalībnieces sākušas mājsaimniecības un laukkopības-sakņ- 
kopības darbus, nenosakot, kura būs galvenā nodarbība. Mājsaimniecība 
nav pabeigta, bet laukkopība-sakņkopība nobeigta. Tādā gadījumā ražas 
apskatē mājsaimniecību var uzskatīt kā blakus nodarbošanos —- novietnes 
dekorāciju. Nākošo rudeni tādu gadījumu, protams, nevar pielaist. 


2) Mazpulku dalībnieces sākušas vienīgi mājsaimniecības darbus un tos 
pašus nav pabeigušas. Tās dalībnieces rudens apskatē nevar piedalīties, 
bet viņām jāsteidz programmu veikt vēlākais līdz ziemas svētkiem. Tad 
mājsaimniecības grupai jāsarīko sava patstāvīga apskate, varbūt kopā ar 
zēnu ziemas darbu apskati. Arī šāds gadījums pielaižams tikai šogad. 


Vērtējot apskatē dalībnieču darbus, jāievēro, cik kārtīgi darbs ir pa- 
strādāts, cik tīri un cik ātrā laikā,,cik loģiski un kārtīgi pierakstīta teūrija 
attiecīgā burtnīcā, kāds novietnes iekārtojums, kā zina teēriju un arī 
vadītājas novērojumi — cik veikla dalībniece bijusi praktiskos darbos. 


MĀJSAIMNIECĪBAS GRUPA 
| 


| | 


Ēdienu gatavošanas Rokdarbu 
nozare I nozare 
| Mājas kopšanas | 
| nozare 
1. posms | 1. posms 
2. posms | 2. posms 
3. posms | 3. posms 
1. posms 
2. posms 
3. posms 


Piezīme: 1) Katrā posmā paredzētie darbi veicami vienā gadā. 
2) Katrā posmā minimālais dalībnieču skaits ir 5. 


I. ZAULS, 
mājturības instruktore 

Daībūbas plāns 
SEPTEMBRĪ 
Novadā. Piedalīšanās II Latvijas pļaujas svētkos Rēzeknē un 
slaukšanas sacīkstēs valsts mērogā. : 
Novada inspektora apciemojumi mazpulkos. 
Piedalīšanās rajonu izstādēs. 
Mazpulkā. Pirmās rudens sanāksmes. 
Vadītāji apskata dalībnieku lauciņus, ražu novācot. 


Ražas izvērtēšana un pārdošanas organizēšana. l 
Ražojumu apskates. 


Mzarbadiāu. — SP. 


+ m AA 


OKTOBRĪ ļ 
Novadā. Piedalīšanās LLK rīkotā Latvijas dārzkopības izstādē Rīgā. 
Rajonu izstādes. , 
Novada inspektora apciemojumi mazpulkos. 
Mazpulkā. Darbības pārskata sastādīšana par 1936. g. 
Vasaras izmēģinājumu (par augļu koku miglošanu, labības kodināšanu, 

lapgraužu apkarošanu u. c.) rezultātu apstrādāšana. 

Ražojumu apskates. 
Dalībnieku apcerējums: „Zeme latviešu tautas dziesmās”. 

Latvijas Lauksaimniecības kameras izdevums Atbildīgais redaktors Jānis Andersons 

